text:
Dina pabukon sunda aya sawatara carita anu disebut 'carita dekektip', diantarana diarah pati beunang margasulaksana jeung Laleur Bodas beunang samsu. Samsu teh lain ngaran anu saenyana tapi sandiasma anu diwangun ku engang mimiti jenengan duajalma anu nyusun eta carita, nyaeta Sambas jeung Susangka (ayeuna mah H. E Susangka). Kumaha ari margasulaksana? Wallahu'alam. Gedekamungkinan eta oge sandiasma au nepi ka kiwari tacan kapaluruh saha jenengan anu saenyana. Eta dua carita disebut 'carita detektip', padahal urang pada terang yen dina eta dua carita, henteu aya detektip saurang-urang acan. Bisa jadi kulantaran aya anasir rahasiahna.
Detektip teh pulis atawa pagawe pausahaan jasa anu tugasna kalawan rerencepan maluruh hal-hal anu ditanyakeun ku langgananana. Lamun pulisi, biasana maluruh kajahatan (umumna rajapati) nepi ka nu ngalakukeuna kacerek. Sabada sag detektip meunangkeun bukti-bukti pikeub ngajagragkeun panjahatna ka pangadilan, rta penjahat teh ditangkep. Tapi ari detektip pausahaan swasta anu nawarkeun jasa pikeun mangmaluruhkrun sagalarupa hal pikeun kapentingan langgananana, henteu salilana (malah umumna mah henteu) aya patalina jeung kajahatan. Di sawatara nagara, aya pausahaan detektip nu diantarana mangmaluruhkeun kaayaan calon salaki atawa kulawarga calon pamajikan anak anu menta dipangmaluruhkeun jeung pibesaneun teh. Aya oge anu menta dipangmaluruhkeun naha enya salaki atawa pamajikanana sok nyolowedor, pangpangna pikeun dijadikeun bukti lamun ek pepegatan.
Dina pabukon kulon memang aya golongan carita anu nyaritakeun hiji tokoh pulisi anu jadi detektip nyanghareupan rupa-rupa kasus kajahatan, pangpangna nu mangrupa rajapati. Pangarang anu geus sukses ngajaulkeun hiji tokoh detektip nepi ka dipikaresep ku nu macana, tuluy nyieun seri carita anu nyaritakeun eta tokoh ngabongkar rupa-rupa kasus kajahatan. Tokoh-tokoh Sherlock Holmes karangan A. Conan Doyle pangarang ti Inggris jeung Inspektur Maigret (dina karangan-karangan pangarang Prancis George Simenon), Inspektur Poirrot (dina karangan-karangan pangarang wanoja Inggris Agatha Christie)
Pangarangna nepatken carita laleur bodas jiga kajadian di kuningan. Sangkan jiga, patepungna lili jeung basri peuting-peuting basa merego Sumarni bobogohan jeung Didi, disebutkeun di Haur Duni; wallahu'alam aya heunteuna mah eta patamanan teh. Sabab sanyatana, eta carita teh bisa bae kajadian di tempat sejen, lain di kuningan, da henteu aya kajadian atawa alur caritana anu memang kudu Kuningan. Ari Sababna matak milih Kuningan mah, kateguhna babari, eta meureun dumeh pangarangna duanana oge tedak kuningan.
A.Identitas Buku
Judul : Laleur BODAS
Pangarang : Samsu
Wedalan : PT Kiblat Buku Utama
: Jl. Gumuruh No.38, Bandung 40275
Telp/fax : +62227330595
Perancang Jilid : Deddy Subandi
Ilustrasi Jilid : Yusuf Afendi
Citakan : Citakan ka-1, Bale Pustaka,1940; Citakan ka-2, 1952; Citakan ka-3, Yayasan Bakti Haruman, 1992; Citakan ka-4, Girimukti Pasaka, 1992; Citakan ka-5, Kiblat Buku Utama, 2002; Citakan ka-6, Desember 2009.
Tebel Buku : 14,5 x 21 cm.; 188 kaca
Harga : Rp 20.000,-
B. Kapangarangan
Laleur Bodas teh mangrupakeun carita beunang samsu. Samsu teh lain ngaran au saenyana tapi sandiasma anu diwangun ku engang mimiti jenengan duajalma anu nyusun eta carita, nyaeta Sambas jeung Susangka (ayeuna mah H. E Susangka), duanana oge tedak kuningan.
C. Tingkesan
Basri hahadéan jeung Lili. Dina hiji peuting waktu keur nariis di Haur Duni, maranéhna bet merego Didi nyieun lampah teu uni jeung Sumarni. Didi terus ngunek-ngunek, hayang nyilakakeun Basri. Basri haben diganggu maké rupa-rupa jalan. Sa¬je¬roning kitu, Basri sok remen narima surat pondok ti “Laleur Bodas”, tepi ka manéhna remen salamet tina laku jahat panggawé deungeun. Saha ari “La¬leur Bodas” téh?
“Laleur Bodas téh caritana basajan, henteu pa¬beu¬lit cara ilaharna carita mistéri, tapi henteu weléh ngahudang kapanasaran anu maracana. Pangarangna tapis pisan dina ngarasiahkeun saha saenyana “Laleur Bodas” téh”.
D. Tokoh jeung Panokohan
1.Basri : Tokoh nu utami. Watakna sabar, teu taliti, wanian, nyaah pisan ka nu jadi kabogoh.
2. Lili : Istri anu mikacinta ka basri. Watakna sabar,
3. Didi : Nu jadi tokoh anu jahat. Watakna sombong, adigung, heuras.
4. Ghani : Anak Buah subita. Nu jadi Laleur Bodas. Watakna hade, bageur, nyaah kana kahadean.
5. Gapur : Anak Buah Subita. Watakna Jahat, nurut ka Subita.
6. Subita : Tokoh jahat. Watakna goreng.
Jeung sajabana.
E. Unsur Carita
1. Alur
Pangenalan. Konflik. Klimaks. Jeung panutup carita.
2. Tema
Carita Detektip atawa Crita Misteri.
3. Katerangan
Tempatna di Kuningan.
F. Kaunggulan jeung kalemahan
Numutkeun simkuring. dina novel ieu aya sababaraha kaunggula jeung kalemahan sapertos kieu :
1. Kaunggulan
- Bahasa novelna merenah, gampang dipiharti.
- Caritana matak panasaran jeung pinunjul.
- Caritana pakait rapih, caritana hese ditebak.
- Pangarangna pinter nyamunikeun saha eta laleur bodas.
- Carita cintana rame. Teu kawas carita bobogohan budak ngora nu biasa.
2. Kalemahan
- Alur caritana teu pati cocok kanggo budak anom. Kusabab caritana nyaritakeun hiji kulawarga.
- Kalobaan dibeberkeun idetitas laleur bodasna.
By Nova Nurul Mustopa


c: text/html

text:
Pénisilin
Pénisilin mangrupa antibiotik nu dihasilkeun tina sababaraha macem supa.[1] Penicillium notatum, jeung Penicillium chrysogenum, nu matih keur ngubaran panyakit nu dilantarankeun ku baktéri.[1]
Pénisilin lain salah sahiji ti keajaiban manusa anu diciptakeun ku saurang jenius ti laboratorium.[2] Ieu téh salah sahiji ti keajaiban-keajaiban alam sorangan.[2] Pénisilin nyaéta ngaran anu dibikeun kana zat anu pohara kuat anu merangan baktéri sarta anu dimekarkeun ku jamur-jamur nu tangtu.[2] Zat éta téh "antibiotik", anu hartina hiji zat anu dihasilkeun ku organisma hirup sarta anu numpes organisma-organisma atawa baktéri-baktéri anu ngabahayakeun.[2]
Ahéngna, sakabéh gagasan ngeunaan pénisilin lain gagasan anu anyar.[2] Jauh dina taun 1877, kakuatan antibiotik kapanggih ku Louis Pasteur, sarta sagala rupa zat antibiotik anu dipaké pikeun ngubaran infeksi-infeksi.[2] Sabenerna jamur-jamur sarta fungi sorangan dipaké pikeun ngubaran infeksi-infeksi sarta pohara meureun yén jamur anu ngahasilkeun pénisilin dipaké pikeun numpes infeksi mangtaun-taun anu tuluy, tapi henteu saurangpun nu nyaho naon pénisilin téh.[2]
Dina taun 1928, Sir Alexander Fleming nya éta jelema kahiji anu ngécéskeun sarta nanamkeun zat anu ahéng ieu, "pénisilin".[2] Pénisilin kapanggih ampir sacara kabeneran, tapi kalayan gancang jadi jejer studi anu intensif.[2] Kapanggih yén jamur-jamur nu tangtu ngahasilkeun zat ieu anu miboga éfék anu pohara kuat sarta déstruktif ka sawatara baktéri anu umum anu matak keuna ka manusa, samentara éta, zat éta henteu miboga éfék ka bakteri-bakteri séjénna. [2] Hiji hal anu pohara penting ngeunaan pénisilin geus kapanggih.[2] Sanajan zat éta bisa ngalawan baktéri kalayan pohara kuat, zat éta henteu miboga éfék anu ngabahayakeun ka sél-sél manusa.[2] Ieu téh penting alatan kabéh zat antiseptik séjén dina pamakéan umum miboga éfék anu leuwih badag ka sél-sél manusa tinimbang ka baktéri-baktéri anu ngabahayakeun.[2]
Pénisilin pohara seléktif dina kakuatanana.[2] Ieu hartosna yén zat éta miboga éfék anu pohara kuat ka sawatara baktéri sarta saeutik atawa henteuna ka baktéri-baktéri séjénna.[2] Ieu lain ubar serbaguna anu bisa dipaké pikeun maéhan kabéh jenis baktéri, sakumaha pamadegan masarakat.[2] Pénisilin miboga tilu jenis éfék anu béda ka baktéri-baktéri.[2] Pénisilin boga sipat "baktériostatis", anu hartina zat éta ngeureunkeun tumuwuhna baktéri-baktéri.[2] Pénisilin boga sipat "bactéricidal", anu hartosna zat éta maéhan baktéri-baktéri.[2] Sarta dina sawatara hal, pénisilin larut jeung baktéri-baktéri.[2]

robotstxt: allowed

filter: keep


text:
Dahlia
Dahlia nyaéta pepelakan anu beutian sarta sipatna taunan (perenial), kembangan dina usum panas nepi ka usum gugur. Dahlia nyaéta kembang nasional nagara Méksiko anu ogé mangrupakeun nagara asalna ieu kembang.
Dina taun 1872, nagri Walanda nampa sakotak beuti dahlia anu dikirim ti Méksiko. Tina sakotak beuti kembang Dahlia tétéla ngan hiji beuti anu hasil kembangan tapi ngahasilkeun kembang nu éndah sarta boga warna beureum kalawan daun kembang anu seukeut. Ahli pepelakan hasil ngabudidayakeun dahlia anu saterusna dingaranan Dahlia juarezii. Dahlia juarezii mangrupakeun karuhun sakabéh kembang dahlia hibrida anu aya kiwari.
Tangkal dahlia nyaéta kadaharan larva sawatara spesies Lepidoptera (wanda kukupu).
Kembang dahlia dingaranan pikeun ngahormat ahli botani bangsa Swédia ti abad ka-18 anu ngaranna Anders Dahl.
Dahlia ogé mangrupakeun kembang resmi dayeuh Seattle, nagara bagian Washington, Amérika Sarikat.
Mangpaat[édit | sunting sumber]
Kembang dahlia anu dipikawanoh ku urang ayeuna diwangun ku ratusan kultivar. Kalolobaan variétas tangkal dahlia ngahasilkeun kembang anu warnana caang sarta matak hélok, ku kituna dahlia mangrupakeun komoditas penting pikeun industri kembang.


text:
H. Hasan Mustapa
.
Kasang Tukang[édit | sunting sumber]
Haji Hasan Mustapa, réréana urang Sunda nyebutkeunana Panghulu Haji Hasan Mustapa (saterusna disingkat HHM), lahir di Cikajang Kabupatén Garut (Jawa Kulon) tanggal 3 Juni 1852 M., pas pisan nincak 14 Sya’ban (Rewah) 1268 H. Maot di Bandung, dina tanggal 13 Januari 1930 M., pas pisan jeung tanggal 12 Sya’ban 1348 dina umur 80 taun, atawa 78 taun dumasar itungan Kalénder Maséhi.
Ngaran Hasan Mustapa, paméré bapana jeung akina. Hasan ngaran anu dibikeun ku bapana, sarta Mustapa Ngaran anu dibikeun ku akina. Bapana ngaranna Mas Sastramanggala (Haji Usman) Camat kontrakan entéh Cikajang, Garut. Sarta, turunan Bupati Parakanmuncang, nyaéta Tumenggung Wiratanubaya. Sedengkeun indungna, ngaranna Nyi Mas Salpah (Emeh), putri Mas Kartapraja, Camat Kontrakan entéh Cikajang, jeung masih turunan Dalem Sunan Pagerjaya ti Suci, Garut.
Ku kituna, dumasar silsilah, boh ti pihak bapa, boh indung, HHM téh turunan priyayi. Komo, nurutkeun silsilah Para Bupati Sukapura, HHM téh turunan ti para bupati Sukapura. Cindekna, HHM téh cicing dina dua jalur kahirupan, nyaéta ti talari kapriayian, jeung talari pasantrén. Tapi, talari pasantrén di kulawarga HHM kacida kuatna, nepi ka kolotna ngalakonan nadzar sarta puasa sunah senén kemis turta ngalaksanakeun tirakat salila lima taun, teu eureun-eureun.
kasang Tukang Kulawarga[édit | sunting sumber]
Rujukan[édit | sunting sumber]
- Ajip Rosidi, Haji Hasan Mustapa Jeung Karya-karyana, Pustaka Jaya;
- Naskah Karya Haji Hasan Mustapa, Hasil Panalungtikan Ajip Rosidi saparakanca
- Dr Nina H/Lubis, Kehidupan Kaum Menak Priangan 1800-1942
- Ajip Rosidi, Ensiklopedia Sunda, Alam Manusia dan Budaya Termasuk Budaya Cirebon dan Betawi.
- Ahmad Gibson Al- Bustomi,


text:
- Back to Home »
- CERITA »
- Dongeng Sasakala: MAUNG LEUTIK CANGKENGNA
Posted by : Nurhadi Prayogi 09 October 2011
Ceuk beja, cenah baheula mah maung teh antara cangkeng jeung dadana teu sabaraha beda, ampir sarua bae gedena.
Dina usum paceklik dihiji leuweung, sasatoan kungsi ngarandapan kakurangan kahakanan. Sagala bubuahan, beubeutian, katut ka jujukutan oge gararing, sabab halodo banget.
Hiji mangsa waktu maung keur ngalantung neangan kahakanan, kabeneran aya peucang keur ngahuleng jiga anu susah. Eta peucang teh kacida begangna ngan kari tulang jaeung kulit, sabab hese ku kadaharan tea.
Sabot peucang ngalamun, teu puguh timana jolna, ngan gaur bae aya sora maung gagauran. Atuh peucang teh kacida reuwaseunana, sabab ari ret teh direret ku peucang, tetela eta maung teh aya beulah katuhueunana keur ngadodoho. Maung teh kacida lapareunana, bangun geus hayang geura gep ngegel peucang.
Peucang teh teu bisa kukumaha, sabab ceuk pamikirna najan lumpat oge moal burung kaudag, da puguh teu boga tanaga. Ahirna peucang teh kari sumerah diri wae ka nu kawasa, bari ngadua menta dipanjangkeun umur, sarta disalametkeun tina bahaya maot anu geus kari sahos-hoseun. Pok peucang teh nyarita, “Salira maung, ayeuna mah tong gagauran nyingsieunan, da puguh kuring mah kari ngerekeb bae. Tapi ceuk kuring mah leuwih hade neangan deui anu lintuh, da ngerekeb kuring mah moal matak seubeuh, da sakieu begangna katembong tulang.”
Gaur deui maung teh ngagaur, maksud na sangkan eta peucang teu bisa kabur. Saterusna maung nyarita ka peucang, “Hey sakadang peucang, aing teu ngarti naon sababna maneh tenang-tenang wae, teu lumpat nyingkahan aing, jeung naon sababna maneh ngahuleng wae, padahal awak maneh teh ku aing rek di jojoet disasaak dibudal badil.”
Tembal peucang bari lumengis, “Kuring teu lumpat nyingkahan salira, sabab jaba ti teu kuat lumpat teh, lamun percaya mah kusalira, kuring teh keur dititah ku raja di dieu nungguan beubeurna. Raja ayeuna keur usaha kaluar, nyiar pangabutuh urang sarerea anu aya di ieu leuweung. Kulantaran kitu, kuring moal rek lumpat, kuring kudu tanggungjawab kana tugas nu ditibankeun ka kuring.”
Maung teu percaya yen peucang dititah nungguan beubeur raja, sabab biasana oge anu sok dititah ngawal raja mah, sasatoan nu garalak seperti maung atawa srigala. Tuluy maung teh nanya deui ka peucang, “Mana beubeur raja teh, nu kumaha ? Aing sanajan sok katitah oge ku raja, can ngalaman dititah nungguan beubeur na mah. Aing hayang nyaho, pek geura tembongkeun!”
Maung maksa ka peucang, supaya masrahkeun beubeur raja tea. Peucang nembalan lemah lembut, “Salira Maung, kuring teu dikengingkeun nyekel eta beubeur, mung ukur nungguan wungkul. Kumargi kitu bilih salira hoyong terang nu kumaha beubeur raja, ka dieu bae geura nyaketan supados tetela.” Peucang nunjuk kanu ngajepat hareupeunana, bari nitah dideukeutan ku maung.
Teu loba piker, terus bae maung teh ngadeukeutan panuduhan peucang, bari terus nyarita deui, “Sakadang Peucang, bener alus beubeur raja teh, geuning mani harerang kitu. Kira-kirana bisa lamun aing ngajaran make?”
“Teu tiasa! bujeng-bujeng di angge, dicepeng oge teu kenging,” tembal peucang bari tungkul bangun nalangsa.
“Ah…! Ceuk saha teu meunang ? Aing mah panasaran hayang mecakan beubeur raja,” maung maksa ka peucang, bari terus gagauran nembongkeun sihungna nu rangeteng, nyingsieunan peucang.
“Ari bener mah salira maksa hayang nyobaan eta beubeur, kari kumaha salira bae, ngan kuring boga pamenta sangkan kuring teu katanyaan ku nu janten raja, kuring kudu ingkah heula ti dieu. Saterusna, lamun kuring geus jauh, eta beubeur teh pek geura pake ku salira, tapi kudu nurut kana kode kuring, lamun kuring geus nyebut : “pake!” Rap ieu beubeur teh geura pake. Tah sakitu pamenta kuring lamun keukeuh saliran hayang ngajaran make beubeur raja mah.”
Teu panjang carita, pamenta peucang teh disaluyuan ku maung. Sanggeus sagalana beres, berebet bae peucang lumpat satarikna. Sanggeus kira-kira jauh ti maung, peucang mere kode, “pake, pake…! pake!”. Peucang ngagorowok tilu kali.
Ngadenge kode kitu maung teu tata pasini deui, rap bae eta beubeur nu ngajepat di hareupeunana teh dibeulitkeun kana cangkengna. Atuh puguh we ngabeulitna teh tarik pisan, sabab anu disebut beubeur raja ku peucang teh, nyatana oray welang anu tarik pisan meulitna. Teu sabaraha lila oge cangkeng maung teh jadi leutik kapeureut ku meulitna oray welang.


text:
Lagu Sunda Nia Daniati Free Mp3 Download
MUST READ
:
1. Download Link will working with Browser MOZILLA FIREFOX & CHROME
only.
2. Don't use IE (Internet Explorer)
browser.
Pop Sunda Nia Daniati Naon Lepatna Mp3
Pop Sunda Nia Daniati Bimbang Mp3
Full Lagu Tembang Kenangan Nia Daniaty Mp3
Nia Daniaty - Jalir Janji Pop Sunda Mp3
Nia Daniaty - Rumasa Pop Sunda Mp3
Pop Sunda - Nia Daniaty - Alim Patebih Mp3
Lagu Sunda Bimbang Nia Daniatiflv Mp3
Nia Daniati - Talatah Mp3
Tembang Asih Nia Daniaty Lagu Sunda Mp3
Pangumbaraan Nia Daniaty Lagu Sunda Mp3
Tong Lami Lami Nia Daniaty Lagu Sunda Mp3
Teu Aya Deui Nia Daniaty Wr Mp3
Jalir Janji Nia Daniaty Lagu Sunda Mp3
Nia Daniaty - Lagu Sunda Mp3
Nia Daniaty 365 Hari Mp3
Pop Sunda Nia Daniati Kalangkang Mp3
Pangumbaraan Nia Daniaty Lagu Sunda Mp3
Tamperan Cinta Nia Daniaty Lagu Sunda Mp3
Tembang Asih Nia Daniaty Lagu Sunda Mp3


text:
Kembang Tanjung Panineungan Pébruari 13, 2006Posted by adhiawardana in Lagu Sunda.
trackback
Anaking Jimat Awaking
Basa Ema Mulung Tanjung Rebun-rebun
Di Pakarangan Nu reumis Keneh
Harita Keur Kakandungan Ku Hidep
Geus Opat Taun Katukang
Ema Nyipta Mulung Bentang
Nu Marurag Peuting Tadi
Benteng Seungit Ditiiran
Pangangguran
Anaking Jimat Awaking
Basa Ema Mulung Tanjung Rebun-rebun
Bet Henteu Sangka Aya Nu Datang
Ti Gunung Rek Ngabejakeun Bapa Hidep
Nu Opat Poe Teu Mulang
Ngepung Gunung Pager Bitis
Cenah Tiwas Peuting Tadi
Layonna Keur Kadieukeun
Dipulangkeun
Harita Waktu Layonna Geus Datang
Ema Ceurik Ieuh … Balilihan
Ras Ka Hidep Ieuh Na Kandungan
Utun Inji Budak Yatim Deudeuh Teuing
Harita Waktu Layon Geus Digotong
Ema Inget Kana Tanjung
Dikalungkeun Na Pasaran
Kembang Asih Panganggeusan Ieuh… Ti duaan
Anaking Jimat Awaking
Lamun Ema Mulung Tanjung Reujeung Hidep
Kasuat-suat na Pipikiran
Tapina Kedalna Teh Kuhariring
Hariring Eling Ku Eling
Kana Tanjung Nu Dipulung Eh …
Kembang Tanjung Nu Nyeungitan Pakarangan
Nu Nyeungitan Hate Urang, Panineungan
Pairan»
- 1. dede - Agustus 6, 2007
-
bade yuhun keun tembangna tiasa teu
- 2. Kang Zid ti Banten Kidul - Oktober 30, 2007
-
aduh ieung mani aya ku waas.Emut jaman kapungkur,basa budak,hanjakal barudak ayeuna mah geus poho ka temah wadi.Leuwih apal lagudeungeun nu cenah mah gaul, gengsi jeung moder. Emh teungteuingeun lagu jeung budaya sunda bakal tumpur. Kumaha tah dulur-dulur ?
- 3. edwin-bintaro - Juni 19, 2008
-
Yaktos Kang…., mani waas pisan.
- 4. Rizky dimas - Désémber 22, 2008
-
kang,sae pisan nineung pisan kana lagu ieu teh.
hatur nuhun ah…….
- 5. Wawan - Méi 30, 2009
-
sumuhun, kagagas pisan Kang…


text:
Karét
Karét nyaéta polimér hidrokarbon anu diwangun ku émulsi (latéks) tina geutah sawatara golongan tuwuhan tapi bisa ogé diproduksi sacara sintétis. Sumber utama latéks anu dipaké pikeun nyieun karét nyaéta Hevea brasiliensis (Euphorbiaceae) lantaran nyadap ieu tuwuhan baris ngahasilkeun latéks nu leuwih loba. Tuwuhan ieu di Indonesia ilahar disebut tuwuhan karét, sarua jeung produk anu dihasilkeunana.
Tuwuhan séjénna anu ngandung latéks ti anatrana fig, euphorbia sarta dandelion. Tapi tutuwuhan kasebut henteu dijadi sumber utama pikeun nyieun karét.
Joseph Priestley, dina taun 1770 manggihan latéks anu digaringkeun sarta bisa menghapus tulisan patlot.
Di tempat asalna di Amérika Tengah sarta Amérika Kidul, karét geus dikumpulkan ti baheula mula. Peradaban Mésoamérika ngagunakeun karét tina tuwuhan Castilla elastica. Mésoamérika kuna ngagunakeun bal karét dina kaulinan maranéhanana.
Nurutkeun Bernal Diaz del Castillo, Conquistador Spanyol pohara kataji ku pantulan bal karét urang Azték sarta nganggap bal kasebut kaasupan sétan.
Di Brasil, masarakat lokal nyieun baju tahan cai tina karét. Hiji sakaol nyaritakeun cenah urang Éropa munggaran anu balik ka Portugal ti Brasil mawa baju anti-cai kasebut, sarta ngabalukarkeun masarakat kagét sahingga manéhna dibawa ka pangadilan kalayan tuduhan ngagunakeun élmu goib.
Waktu karét dibawa ka Inggris, jalma-jalma niténan yén barang kasebut bisa ngahapus tulisan patlot dina keretas. Nya tina kajadian ieu mecenghul istilah "rubber" dina bahasa Inggris.
Sumber karét kiwari[édit | sunting sumber]
Tuwuhan karét Hevea brasiliensis (Euphorbiaceae) mimitina ngan tumuwuh di Amérika Kidul, tapi sanggeus percobaan sababaraha kali ku Henry Wickham, tuwuhan ieu hasil dibudidayakeun di Asia Tenggara. Kiwari Asia mangrupakeun asal sumber karét alami ieu.
Leuwih ti satengah karét anu dipaké kiwari téh sintétik, tapi sawatara juta ton karét alami masih diproduksi saban taun, sarta masih mangrupakeun bahan penting pikeun sawatara industri, kaasup industri otomotif jeung militér.
Karét hypoallergenic bisa dijieun tina Guayule.
Percobaan munggaran ngamekarkeun karét sintétis mawa kana ditimukeunana Silly Putty.
Karét alami remen ogé divulkanisasi, nyaéta hiji prosés anu manaskeun karét sarta ditambah walirang pikeun ngaronjatkeun daya tahan ("resilience") sarta kalenturan (élastisitas). Prosés vulkanisasi ngaronjatkeun pamakéan karét ti taun 1830-an nepi ka ayeuna. Mekarna vulkanisasi disumbang ku iasana Charles Goodyear.
Tuwuhan karét anu ngaranna Havea brasiliensis asalna ti nagara Brrazil. Tuwuhan ieu mangrupakeun sumber utama karét alam di dunya. Padahal jauh saméméh tuwuhan karét ieu dibudidayakan, padumuk pituin di Amérika Sarikat, Asia jeung Afrika Kidul ngagunakeun tuwuhan séjén anu ogé ngahasilkeun geutah.
Geutah anu jiga latéks ogé bisa dihasilkeun tina tuwuhan Castillaelastica (kulawarga moraceae). Ayeuna tuwuhan kasebut kurang dimangpaatkeun deui geutahna alatan tuwuhan karét geus dipikawanoh dimana-mana sarta loba dibudidayakan.


text:
Beungkeut kovalén
Beungkeut kovalén hartina beungkeut kimia nu cirina babagi hiji atawa leuwih éléktron antara dua atom. Sacara umum, beungkeut téh ditangtukeun ku ayana pabetot-betot atawa daya tarik nu ngajadikeun kabentukna hiji molekul. Mindengna mah ieu beungkeut kabentuk ku dieusina kulit éléktron luar. Sabalikna ti interaksi éléktrostatik dina beungkeut ionik, kakuatan beungkeut kovalén mah gumantung kana hubungan antara atom-atom dina molekul poliatomik.
Tumbu kaluar[édit | sunting sumber]
Baca ogé[édit | sunting sumber]
- Beungkeut kimia
- Beungkeut ionik
- Kombinasi liniér orbital atom
- Beungkeut logam
- Hibridisasi
- Beungkeut hidrogén
- Beungkeut nonkovalén
- Beungkeut disulfida


text: 1Melkisidik teh raja nagara Salem, oge Imam Allah Nu Maha Agung. Nalika Ibrahim mulih jurit, tas nalukkeun raja-raja; anjeunna teh, dipapag jeung diberkahan ku Melkisidik. 2Tuluy ku Ibrahim dihaturanan barang jarahan saperpuluhna. Harti Melkisidik teh, tina jenenganana, saenyana “rajaning kaadilan.” Ari harti raja Salem nya eta “rajaning karahayuan.” 3Saha ibu ramana, saha karuhun-karuhunna, kumaha awal ahir jumenengna, teu aya nu terang. Ngan anjeunna teh sababad jeung Putra Allah, nya eta Imam salalanggengna. 4Kaagungan pangkatna, Melkisidik teh, tetela tina panghaturanan Ibrahim, barang-barang jarahan nepi ka dihaturkeun saperpuluhna! 5Turunan-turunan Lewi anu jaradi imam, saluyu jeung hukum kudu narik pajeg pangasilan rayatna, najan papada turunan Ibrahim keneh. 6Tapi Melkisidik, najan lain turunan Lewi, bet narik pajeg ti Ibrahim pisan; tur Ibrahim anu geus kenging jangji ti Allah ge, ku anjeunna teh, diberkahan deuih. 7Ku sarerea oge mo bisa dipungkir, yen harkat anu ngaberkahan mah tangtu leuwih luhur ti batan anu diberkahanana. 8Imam-imam anu wenang narik perpuluhan tea, kabeh ge mahluk anu kakurung ku pati. Ari Melkisidik mah ceuk Kitab Suci tetep jumeneng. 9Saenyana, Lewi ku anjeun anu wenang narik perpuluhan teh; tapi malah tibalik, sasat mayar perpuluhan ka Melkisidik, ku jalan Ibrahim tea. 10Memang keur jaman Ibrahim, Lewi acan gelar ka dunya. Tapi anjeunna teh kapan terah Ibrahim, karuhunna, anu dipapagkeun ku Melkisidik tea. 11Bani Israil narima aturan kitu teh lantaran patali jeung kaimaman kaom Lewi. Upama enya, kaimaman kaom Lewi teh sampurna; naha bet kudu aya deui imam sejen, kawas Melkisidik anu lain turunan Harun? 12Sejen kaimaman tangtu sejen deui aturanana. 13Gusti Jungjunan urang anu ayeuna dicaritakeun ge, beda kaom-Na; da ti kaom Anjeunna mah, teu aya anu kapapancenan mingpin upacara kurban dina mezbah. 14Tangtu sarerea ge terang, yen Anjeunna mah asal ti kaom Yuda, nya eta hiji kaom anu dina sual kaimaman teu disebut-sebut ku Musa. 15Sual anu keur dicaturkeun teh, baris leuwih tetela; nya lantaran aya deui Imam anu saperti Melkisidik tea, 16anu dijenengkeunana luareun katangtuan-katangtuan beunang manusa, tapi ku karana hiji kawasaning hirup anu teu keuna ku musna. 17Hal ieu Imam, kieu diumumkeunana: “Maneh dijenengkeun Imam pikeun salalanggengna, saperti Melkisidik.” 18Aturan-aturan heubeul, — lantaran tetela taya dayana jeung taya gunana — kudu dipiceun. 19Toret Musa teh, geus tetela, teu nungtun manusa kana kasampurnaan sarta geus aya gantina, nya eta anu mere harepan leuwih utama sarta anu baris ngaraketkeun urang ka Allah. 20Turug-turug, dikuatkeun pisan ku ikrar sumpah Allah. Sabab imam-imam lianna mah, taya saurang oge anu dikuatkeun ku sumpah Allah. 21Tapi nalika Anjeunna dijenengkeun Imam, Allah teh ngikrarkeun sumpah-Na: “Pangeran geus ragrag sumpah, hamo ku Mantenna diudar. Sumpah-Na: Maneh dijenengkeun Imam keur salalanggengna.” 22Lebah dieu kaciri bedana teh: Ku jalan kitu, Isa teh ngajadi hiji tanggelan tina hiji perjangjian anu leuwih kuat. 23Bedana deui: Imam-imam kaom Lewi mah, gunta-ganti; taya nu bisa terus jadi imam lantaran kapegat ku ajal. 24Tapi kaimaman Isa mah, hamo aya anu megat sabab jumeneng salanggengna. 25Ku kituna, Anjeunna kawasa maparin kasalametan kalawan sampurna ka sing saha anu sumeja dumeuheus ka Allah ku perantaraan Anjeunna; nya ku lantaran Anjeunna teh jumeneng salalanggengna tea. 26Nya ieu Imam Agung anu dipikabutuh ku urang teh: Suci, tanpa salah, tanpa noda, teu keuna ku dosa, sarta raket ka Allah. 27Imam Agung nu sejen mah, unggal poe kudu kurban keur miceun dosana jeung dosa bangsana. Sedengkeun Isa mah, henteu. Sakali korban salira, maunatna keur salalawasna. 28Imam Agung anu diangkatna nurutkeun Toret Musa mah, mahluk anu sipat hengker tea. Tapi Imam Agung sanggeus jaman Toret, dijenengkeunana teh kalawan ikrar sumpah ti Allah, nya Putra Allah tea sampurnaning Imam Agung salalanggengna.


text:
Subjék panalungtikan
Dina biostatistik atawa statistik prikologis, organisme naon baé (sato atawa tutuwuhan) nu rék ditengetan atawa nu geus ditengetan téh kuurang disebutna subjék panalungtikan (Ing. research subject). Dina panalungtikan survéy jeung jajal pamanggih, subjékna mindeng disebut salaku réspondén.
Dina panalungtikan nu maké subjék manusa, hiji jejer nu kalintang penting nyaéta ayana informed consent and human subject protection. Aya loba tungtunan, nu sadayana pikeun mastikeun yén subjék kalawan jéntré geus dipasihan terang kumaha jadina éta panalungtikan, partisipasina, akibat-akibat nu bisa kajadian, yén aranjeunna tiasa kaluar iraha baé tanpa konsékuénsi naon-naon, ka saha mun rek nanya, jsb. Sadaya panalungtikan nu ngajeujeutkeun subjék manusa kudu ngawengku sababaraha aspék panyalindungan subjék manusa.
Tumbu kaluar[édit | sunting sumber]
- Free resources in social research methods has a link to resources for human subject protection.


text:
Réstorasi Méiji
Réstorasi Méiji (明治維新 Meiji-ishin?), disebut ogé Meiji Ishin, Revolusi, atawa Renewal, nyaéta runtuyan kajadian nu mangaruhan kana robahna stuktur politik jeung sosial di Jepang. Kajadian ieu ti taun 1866 nepi ka 1869, periodena salila tilu taun ti mimiti ahir Edo (ilahar disebut Ahir Kashogunan Tokugawa) sarta awal Era Meiji. Kajadian nu leuwih penting antara taun 1862-69 dumasar urang asing dina A Diplomat in Japan ku Sir Ernest Satow. Restorasi mere respon langsung ku dibukana Jepang ku datangna Kapal Hideung Laksamana Matthew Perry.
Formasi dina taun 1866 nyaeta Sat-cho Alliance antara Saigo Takamori, pamingpin wewengkon Satsuma jeung Kido Takayoshi, pamingpin wewengkon Choshu, nandaan awal restorasi Meiji. Dua pamingpin ieu ngadukung kaisar sarta dibawa ku Sakamoto Ryoma keur ngalawan Tokugawa Shogunate (bakufu) sarta mulangkeun kakawasaan kaisar.
Panungtungan ka-shogun-an Tokugawa sacara resmi dina November 9, 1867, basa Shogun Tokugawa ka-15, Tokugawa Yoshinobu "nyerenkeun hak istimewa ka kaisar" sarta mundur tina jabatanna 10 poe saanggeusna. Poe eta dianggap efektifna "restoration" (Taisei Hōkan) dumasar kana aturan kaisar, sanajan Yoshinobu masih keneh usaha keur nyekel kakawasaan.
Teu lila ti harita dina Januari 1868, Perang Boshin (Perang Taun Naga) dimimitian ku Perang Toba Fushimi nu mana kakuatan tentara dipimpin ku Choshu jeung Satsuma ngelehkeun tentara urut shogun tur ngabuktikeun kakuatan Kaisar keur ngelehkeun Yoshinobu. Sababaraha kakuatan shogun lumpat ka Hokkaido, nu saterusna misahkeun maneh ku nyieun Republik Ezo, tapi ahirna ngahiji dina ahir Mei 1869 ku dikepungna Hakodate, Hokkaido. Elehna tentara urut shogun (pingpinan Hijikata Toshizo) ngajadi tanda Restorasi Meiji; sakabeh nu nolak ka kaisar tur tamatna aturan shogun.
Para pamingpin Restorasi Meiji, saperti dina revolusi saterusna dipikawanoh dina ngaran aturan restorasi aturan kaisar. Kakuatn pulitk sacara sederhana pindah ti Shogun Tokugawa Shogun kana oligarki, nu kawentar ti Propinsi Satsuma (Okubo Toshimichi jeung Saigo Takamori), sarta di Propinsi Choshu (Ito Hirobumi, Yamagata Aritomo, jeung Kido Koin.) Kawentarna ku sabab idena dina aturan kaisar baheula yen kaisar ngarupakeun nu nyekel kakawasaan pangluhurna, sedengkeun perdana menti ngatur nagara dumasa kana parentahna.
Daptar eusi
Para pamingpin[édit | sunting sumber]
Ieu para pamingpin dina Restorasi Meiji mangsa Kaisar Jepang mulangkeun kakawasaan ti Tokugawa shoguns. Sababaraha diantara jadi Perdana Menteri Jepang.
- Okubo Toshimichi (1830-1878)
- Kido Takayoshi (1833-1877)
- Saigo Takamori (1827-1877)
- Iwakura Tomomi (1825-1883)
- Ito Hirobumi (1841-1909)
- Kuroda Kiyotaka (1840-1900)
- Matsukata Masayoshi (1835-1924)
- Oyama Iwao (1842-1916)
- Saigo Tsugumichi (1843-1902)
- Yamagata Aritomo (1838-1922)
- Inoue Kaoru (1835-1915)
- Saionji Kinmochi (1849-1940)
Efekna[édit | sunting sumber]
Restorasi Meiji ngarupakeun katalis ka arah industrialisasi di Jepang nu ngajadikeun ieu nagara kapuloan salah sahiji kakuatan militer dina taun 1905, sloganna nyaeta "Kama'muran Nasional tur Kakuatan Militer" (fukoku kyohei, 富国強兵).
Oligarki Meiji nyieun pamarentahan dina aturan kaisar mimiti ngawanohkeun konsolidasi kakuatan keur ngalawan sesa-sesa pamarentahan periode Edo, nyaeta shogun, daimyo jeung samurai. Dina taun 1868, Kaisar nyokot sakabeh taneuh ti Tokugawa sarta dijadikeun dina kakawasaanna. Dina taun 1869, para daimyo Tosa han, Hizen han, Satsuma han jeung Choshu han, nu kacida ngalawanna ka shogun, dirayu sangkan mulangkeun kakawasaanna ka kaisar, oge ka daimyo-daimyo sejenna. Ahirna, dina taun 1871, daimyo, nu tiheula jeung ayeuna, digero ka kaisar, tur dijelaskeun yen sakabeh kakawasaan nu aya dipulangkeun ka kaisar. Leuwih 300 domain (han) diasupkeun kana prefektur, nu dipingpin ku gubernur. Nepi ka taun 1888, sababaraha perfektur ngahiji ngaliwatan sababaraha kali proses tur jumlahna ngurangan jadi 75. Daimiyo dijanjikeun bakal narima 1/10 tina pangasilan pribadina. Saterusna, sesana tur gajih samurai bakal dicokot ku nagara.
Oligarki oge usaha keur ngaleungitkeun opat kelas masarakat.
Dina waktu harita di Jepang, jumlah samurai 1.9 juta, (mun dibandingkeun jeung Perancis leuwih ti 10 kalina samemeh Revolusi Peranci taun 1789; sanajan samurai di Jepang lain abdi raja, tapi kaasup masarakat kelas luhur tur ngarupakeun pagawe). Unggal samurai perlu dibayar, sarta jumlahna nu loba ngajadikeun beban ka oligarki nu nyababkeun kudu ayana tindakan. Naon anu sabenerna gawe para samurai, oligarki laun-laun ngurangan tur ngaleungitkeun kelas samurai. Mimitina, dina taun 1873, diumumkeun yen para samurai kudu mayar pajeg. Ahirna, dina taun 1874, samurai dibere pilihan keur ngobah pangasilanna kana surat berharga pamarentah. Ahirna, dina taun 1876, aturan ieu diwajibkeun.
Reformasi di widang militer, pamarentah ngaluarkeun aturan wajib militer dina taun 1873, nu ngawajibkeun sakabeh lalaki milu wajib militer salila 3 taun dina umur dua puluh hiji taun. Salah sahiji beda utama antara samurai jeung patani nyaeta dina ijin mawa pakarang, beda ti nu baheula sabab sakabeh lalaki meunang mawa pakarang dina ieu aturan.
Hal ieu nyababkeun protes kateusugemaan ti para samurai. Salah sahiji protes nu pangkuatna dipingpin ku Saigo Takamori, pemberontakan Satsuma, nu nyababkeun ayana perang sodara. Pangabarontakan ieu kalayan gancang bisa dipareuman ku tentata nu anyar dijiun ku kaisar, dilatik make taktik jeung pakarang Kulon, salah sahiji kakuratan ieu tentara nyaeta pulisi Tokuo, nu sabagean gede asalna para samurai. Ieu ngabuktikeun yen samurai mimiti nurut kana parentah kaisar. Ayana samurai nu ngabaruntak tur nu jadi tentara kaisar, kabehanna ngahiji dina kahirupan sosial nu anyar. Kahirupan samurai nu romastis dina sumanget hirupna dijadikeun bahan propaganda dina awal perang Abad ka-20.
Sanajan kitu, hal ieu sarua jeung kasataraan nu utama sanajan status samurai dileungitkeun. Loba samurai nu digawe di birokrasi pamarentahan, nu ampir sarua ngabogaan kelas luhur. Para samurai nu sacara pendidikan leuwih alus tinimbang nu sejenna, aya nu jadi guru, pagawe pamarentah atau militer. Sanajan sacara formal gelar samurai dileungitkeun, sumanget elitna dicirikeun ku kelas samurai aya nepi ka taun 1870-an.
Oligarki oge ngayakeun reformasi lahan. Dina sabagean, maranehna dilegalkeun ku sistim "tenan" nu geus dipake salila periode Tokugawa. Sanajan bakufu ngarupakeun usaha nu hade keur ngurangan kelas masarakat, salila patani mimiti nyewakeun lahan ka patani sejen, jadi beunghar dina proses ieu. Ieu kacida ngagangguna dina sistim kelas nu dijieun ku bafuku, sabagean diantarana jadi bangkrut.
Tumbu kaluar[édit | sunting sumber]
- Sajarah Jepang
- Lists of incumbents
- Emperor Meiji
- Meiji-era leaders
- Modernization of Japanese Military 1868-1931
- Rurouni Kenshin
- Bakumatsu
Rujukan jeung bacaan saterusna[édit | sunting sumber]
Beasley, W. G. The Rise of Modern Japan: Political, Economic and Social Change Since 1850. St. Martin's Press, New York 1995.
Murphey, Rhoads. East Asia: A New History. Addison Wesley Longman, New York 1997. The names of the Meiji Oligarchists were drawn this work.
Further reading: A Diplomat in Japan by Sir Ernest Satow ISBN 4925080288
Akamatsu, Paul. Meiji 1868: Revolution and Counter-Revolution in Japan. Trans. Miriam Kochan. New York: Harper & Row, 1972.
Beasley, W. G. The Meiji Restoration. Stanford: Stanford University Press, 1972.
Craig, Albert M. Chōshū in the Meiji Restoration. Cambridge: Harvard University Press, 1961.
Jansen, Marius B. and Gilbert Rozman, eds. Japan in Transition: From Tokugawa to Meiji. Princeton: Princeton University Press, 1986.
Jansen, Marius B. The Making of Modern Japan. Cambridge: The Belknap Press of Harvard University Press, 2000.
Wall, Rachel F. Japan's Century: An Interpretation of Japanese History since the Eighteen-fifties. London: The Historical Association, 1971.


text: 1Aranjeun anu jadi dunungan, masing adil, masing jujur ka anu jadi bujang; lantaran aranjeun oge, sarua keur kumawula ka Dunungan anu linggih di sawarga. 2Sing manteng dina paneda, sing caringcing, sarta kudu muji sukur ka Pangeran. 3Pangnedakeun deuih simkuring, mugi ku Allah diparengkeun bisa ngawawarkeun Injil-Na, medarkeun rasiah hal Al Masih, anu jadi sabab pangna simkuring ayeuna dipanjara. 4Pangnedakeun, supaya simkuring wani nyaritakeunana kalawan satarabasna, sakumaha mistina. 5Dina nyanghareupan golongan anu teu palercaya, aranjeun kudu lantip. Satungtung aya keneh waktu mah, aranjeun kudu enya-enya digawe teh. 6Nyarita kudu hade tur lantip, supaya bisa mere jawaban anu merenah ka saha bae oge. 7Hal kaayaan simkuring baris ditepikeun ka aranjeun ku saderek Tihikus, pangbantu anu satia tur rajin ngabantuan enggoning ngalampahkeun tugas ti Gusti; nya jelema pikanyaaheun tea. 8Anjeunna dijurung nepungan teh, supaya dulur-dulur terang kana kaayaan simkuring. Jaba ti eta, geusan ngareugreugkeun hate aranjeun ongkoh. 9Datangna teh, anjeunna baris dibarengan ku Onesimus, anu sarua rajinna jeung matak pikanyaaheunana; nya asal teh, kapan ti dulur-dulur keneh. Aranjeunna baris nyaritakeun sagala rupa anu kajadian di dieu. 10Aya salam ti Aristarkus anu bareng dipanjara jeung simkuring. Oge ti saderek Markus, alona saderek Barnabas tea. Ari hal-ihwal anjeunna mah, dulur-dulur oge geus dipopoyanan. Muga ku dulur-dulur diaku sing hade. 24* 11Aya deuih salam ti Isa tea, anu katelah Yustus. Ti antara urang Masihi Yahudi mah, ngan ieu bae anu tiluan anu marilu baranggawe jeung simkuring pikeun karajaan Allah teh. 12Oge salam ti Epapras, abdina Isa Al Masih, nya anu asal ti dulur-dulur keneh. Anjeunna kacida neda-nedana ka Allah, nyuhunkeun supaya iman dulur-dulur dipengkuhkeun, dipaparin kasadaran pikeun tumut ka pangersa Allah. 13Simkuring terang pisan, kumaha soson-sosonna anjeunna digawe pikeun aranjeun; kitu deui, pikeun dulur-dulur saiman di Laodikea jeung di Herapolis. 14Sobat simkuring, tabib Lukas sarta saderek Demas ngahaturkeun salam. 15Pangnepikeun salam ti simkuring, ka dulur-dulur di Laodikea jeung ka saderek Nimpa katut dulur-dulur anu sok karumpulan di imahna. 16Upama ieu surat geus dibaca di aranjeun, ihtiarkeun supaya dibaca deuih di hareupeun jamaah Laodikea. Kitu deui, surat anu ditujulkeun pikeun jamaah Laodikea oge hade ku dulur-dulur dibaraca. 17Pangnepikeun ka Arsipus: Omat, sing junun ngalampahkeun tugas ti Gusti teh. 18Salam sono simkuring, Paulus. Kalimah ieu mah ditulis ku simkuring sorangan. Masing inget, simkuring teh keur dipanjara. Mugi sadayana marendak sih kurnia ti Allah.


text:
Taman Kanak-kanak
Taman Kanak-kanak (disingket TK) nyaeta jenjang atikan pikeun barudak umur 6 taun atawa di handapna) dina wangun atikan formal. Kurikulum TK ditekenkeun kana méré rangsangan atikan pikeun mantuan tumuwuhna sarta mekarna jasmani jeung rohani budak ambéh budak ngabogaan kasiap dina ngasupan atikan satuluyna.
Lila mangsa diajar budak di TK biasana gumantung kana tingkat kacerdas budak anu dipeunteun dina rapor pér semester. Tapi sacara umum pikeun lulus TK merlukeun waktu 2 (dua) taun, nyaéta:
- TK 0 (enol) Leutik (TK leutik) salila sataun
- TK 0 (enol) Gedé (TK gedé) salila sataun
Umur rata-rata budak nu dibeunangkeun asuk ka TK saeutikna nyaéta 4-5 taun. Sedengkeun umur rata-rata pikeun lulus ti TK nyaéta 6-7 taun. Sanggeus lulus ti TK, atawa atikan formal jeung nonformal séjénna anu sadarajat, murid saterusna neruskeun ka jenjang atikan leuwih luhur nyaéta Sakola Dasar atawa anu sadarajat.
Atikan di TK[édit | sunting sumber]
Di TK, barudak dibéré kasempetan diajar dina kurikulum atikan anu luyu jeung umur unggal tingkatanana. Murid diajarkeun:
- Ngitung
- Maca (leuwih benerna mikawanoh aksara sarta éjahan)
- Nembang
- Gaul dina lingkungan kulawarga sarta babaturan sakaulinan
- Sagala rupa kaparigelan séjénna.
Tujuanana nyaéta pikeun ngaronjatkeun kreativitas anak sarta mecut pikeun diajar mikawanoh rupa-rupa élmu pangaweruh ngaliwatan pendekatan niléy moral ageman, sosial, émosional, fisik/motorik, kognitif, basa, seni, sarta kamandirian. Kabéh dirarancang sabagé usaha ngadewasakeun budak dina kahirupanana. Kabéh kagiatan atikan ieu dibungkus dina modél "diajar bari ulin".


text:
Fuad lahir di Cimahi, 8 Mei 1997. Ngaran lengkapna
Fuad Hasan. Fuad miboga sodara 2, nyaeta Faris Hamzah (24) sareng Lukman Hakim
(20). Sakaluarga Fuad teh lahir di Purbalingga, Jawa Tengah. Kacuali Fuad
(cimahi) sareng Bapana (Jepara). anak Bungsu. Umur Fuad ayeuna 15 Taun.
Fuad mimiti sakola nyaeta pas taun 2002 nepika 2003 di TK
Namira. Terus Dilanjutkeun
ka SDs Budhi Luhur taun 2003 nepika 2008. Fuad kabiasaana maen bal jeung babaturanna. Salain eta Fuad osok maen
BMX jeung kaka na nu kadua. Nepika labuh sampe kulit tulang keringna robek.
Di Taun 2009 Fuad asup ka Sakola SMPN 9 Cimahi, didinya
Fuad asup ka Kelas 7B, 8A, sareng 9G. Di Smpn 9 Cimahi
Fuad Ngiluan loba Ekstrakulikuler, nyaeta Futsal, Bal, Voli, jeung sajabanna.
Tapi nu disariuskeun ngan Futsal wungkul.
Pas Aya seleksi tim Futsal Smpn9 Cmh
jadina Kapilih. Ngan prestasina kirang.
Nincak ka taun 2012 Fuad Hasan ngalaksanakeun Ujian Nasional (UN) di Smpn 9
Cimahi, didinya teh Fuad Lulus, neruskeun ka SMAN 3 CIMAHI. Di
MOPD Fuad asup ka kelompok (kelas) X-1 alias “Rock n’ Roll”.
Kelas eta teh
pang kompakna, hasilna Kelas Rock n’ Roll nyabet kabeh gelar lomba kakompakan,
keramean, jsb nepika aya 5 hasilna.
Geus selesai MOPD Fuad Asup ka Kelas X-3, didinya Fuad
ngilu maen Futsal di X-3. Aya Lomba Futsal antar Kelas X di Sman 3 Cimahi X-3
Teh Juara, Fuad didinya dijadikeun Kiper. Fuad Ge baheula pas SD kelas 6 pernah
Juara Lomba Cerdas Cermat bergengsi.
Ekstrakulikuler nu di
seriusan ku Fuad ayeuna nyaeta Divisi ICT, kusabab Fuad leuwih lancar ngeunaan
computer.


text:
MPEG
Moving Picture Experts Group atawa MPEG nyaéta hiji grup ISO/IEC nu tanggung jawab kana urusan pengembangan standar énkoding video jeung audio. Meeting munggarannana bulan Méi 1988 di Ottawa, Canada. Nepi ka taun 2005, MPEG geus tumuwuh tur miboga 350 anggota dina saban meeting-na, nu datang ti rupa-rupa institusi industri, universitas sarta risét (pananlungtikan). Tanda resmi MPEG nyaéta ISO/IEC JTC1/SC29 WG11.
MPEG (dikedalkeun EM-peg) geus nytandarkeun format jeung ancilliary komprési saperti nu kasebut:
- MPEG-1: Standar komprési video jeung audio nu munggaran. Satuluyna digunakeun minangka standar keur Video CD, kaasup format komprési audio MPEG Layer 3 (MP3) nu kasohor.
- MPEG-2: Standar keur ngangkut video jeung audio keur televisi nu boga kualitas siaran. Digunakeun keur televisi digital nu di udara (ATSC, DVB jeung ISDB, palayanan TV satelit digital saperti Dish Network, sinyal televisi kabel digital, jeung (kalayan modifikasi saeutik) keur DVD).
- MPEG-3: Aslina dirancang keur HDTV, tapi bolay nalika MPEG-2 ogé geuningan geus cukup keur HDTV.
- MPEG-4: Ngembangkeun MPEG-1 keur ngarojong obyék video/audio, eusi 3D, éncoding nu bitrate-na rendah sarta ngarojong kana Digital Rights Management. Sababaraha standar video anyar nu éfisiénsina leuwih luhur (leuwih anyar tinimbang MPEG-2 Video) sakabéhna diasupkeun (jadi alternatif pikeun MPEG-2 Video), hususna, Advanced Simple Profile jeung Advanced Video Coding.
- MPEG-7: Sistim formal keur ngajelaskeun eusi multimédia.
- MPEG-21: MPEG nerangkeun standar keur ka hareupna ieu minangka multimedia framework.
Tempo ogé[édit | sunting sumber]
Tumbu Luar[édit | sunting sumber]
- (en) Ramatloka Resmi MPEG
- (en) Panunjuk jeung sumber nu aya hubungannana jeung MPEG
- (en) Sawangan ngeunaan MPEG2
- (en) Daptar terbuka ngeunaan naskah, pustaka, jeung sumber MPEG


text:
Kamis, 10 Januari 2013
Wawales Kanu Telenges
Di hiji leuweung, aya bagong anakan. Éta bagong téh keur huleng jentul waé bangun ngemu kabingung. Pangna kitu lantaran poé éta manéhna kudu nedunan jangji ka Sakadang Maung, nya éta masrahkeun anakna.
Hiji waktu manéhna kungsi dikerekeb ku Sakadang Maung. Harita Sakadang Bagong ceurik. “Sing karunya baé ka kuring, Sakadang Maung! Kuring téh geus kolot, dagingna ogé tangtu nya liat nya kelang. Kieu baé, engké lamun anak kuring geus lahir, ku kuring rék dibikeun ka andika. Tangtu dagingna empuk tur pelem.”
Ngadéngé caritaan Sakadang Bagong kitu, Sakadang maung téh teu tulus ngerekeb. Hiji waktu manéhna rék datang deui, nagih jangji.
Nya harita, waktu Sakadang Bagong geus anakan, manéhna kudu nyumponan jangjina. Tapi piraku aing rék téga mikeun anak ka Sakadang Maung? Kumaha akalna sangkan anak aing teu tulus dihakan? Sakadang Bagong terus uleng mikir, néangan piakaleun.
Keur kitu aya Sakadang Peucang nyampeurkeun.
“Ku naon andika bet kawas nu keur bingung kacida, Sakadang Bagong?” Sakadang Peucang nanya. Gorolang Sakadang Bagong nyaritakeun ku naon pangna manéhna baluweng poék pipikiran.
Sakadang Peucang ngahuleng sakedapan. Teu lila pok nyarita: “Euh gampang atuh ari kitu mah. Andika ulah hariwang, keun kumaha kuring baé. Urang néangan akal sangkan anak Ki Silah salamet tina panandasa Sakadang Maung. Dagoan heula di dieu, kuring rék néangan Sakadang Landak!”
Sakadang Peucang ngaléos. Teu lila ogé geus ngurunyung deui dibarengan ku Sakadang Landak. Manéhna terus ngajak indit ka hiji guha.
Tepi ka guha nu dituju, sakadang Peucang metakeun akalna. Sakadang Landak kudu asup ka jero guha, ngaringkuk di nu rada poék. Buluna anu kawas cucuk téh kudu dipuridingkeun. Sakadang Bagong kudu cicing di lawang guha, ngabagéakeun Sakadang Maung lamun engké ngurunyung. Ari manéhna kadua anak Sakadang Bagong rék nyarumput di nu buni.
Teu lila Sakadang Maung geus rentang-rentang datang. Ti kajauhan ogé geus ngagerem, nyingsieunan Sakadang Bagong. “Mana anak sampean téh, Sakadang Bagong?” cék Sakadang Maung bari jungang-jéngong.
Sakadang Bagong antaré némbalan: “Tuh, di jero guha. Tah geuning katénjo ti dieu ogé, ngaringkuk di juru. Pék ayeuna kuring masrahkeun, nedunan jangji ka andika. Didaharna ulah dilila-lila, teureuy baé sakaligus, sing ulah kadéngé ceurikna. Jig geura sampeurkeun, kuring rék indit heula, teu kaduga nénjona.”
Sakadang Maung nénjo rarat-rérét ka jero guha. Enya baé katénjoeun aya nu ngaringkuk di juru. Awahing ku atoh bari teu kuat hayang geura ngerekeb, gabrug baé nu ngaringkuk téh dirontok, disamualkeun. Puguh baé cucuk landak téh rungseb manggang sungutna. Sakadang Maung gegerungan, sungutna baloboran getih. Diutah-utah ogé landak téh teu daékeun kaluar, da cucukna naranceb pageuh pisan. Antukna Sakadang Maung téh paéh. Sakadang Landak ngurumuy kaluar tina sungutna.
Sakadang Bagong kacida bungaheunana. Anakna salamet. Manéhna nganuhunkeun pisan ka Sakadang Peucang anu geus méré pitulung ka dirina. Kitu deui ku Sakadang Landak ogé manéhna kahutangan budi.
Sakadang Peucang jeung Sakadang Landak tuluy arindit deui ninggalkeun Sakadang Bagong.
(Tina “Dongeng-dongeng Nini”, Karya Ki Umbara)
Langganan: Poskan Komentar (Atom)


text:
Kamus
Kamus nya éta buku anu nerangkeun hiji-hijina kecap.[1] Kamus miboga fungsi pikeun nambahan pangaweruh hiji jalma ngeunaan kandaga kecap ti mimiti harti kecapna, asal-usulna (etimologi) hiji kecap tug nepi ka cara ngagunakeun éta kecap.[2] Kecap kamus asalna tina basa Arab qamus (قاموس) kalawan wangun jama'na qawamis.[1] Kecap qamus sorangan asalna tina basa Yunani Ωkeavός (okeanos) nu miboga harti sagara.[3]
Daptar eusi
Rupa-rupa Kamus[édit | sunting sumber]
Dumasar basa nu digunakeun[édit | sunting sumber]
- Kamus Ekabasa
Kamus anu eusina mangrupa kandaga kecap hiji basa nu disusun sacara alfabétis kalawan ébréhan ma’na katut contona dina basa nu sarua.[4] Biasana digunakeun pikeun ngébréhkeun harti hiji kecap.[5] Conto kamus ekabasa nya éta Kamus Basa Sunda R.A Danadibrata.[4]
- Kamus Dwibasa
Kamus anu eusina mangrupa gabungan kecap dua basa anu disusun sacara alfabétis kalawan ébréhan ma’na katut contona dina basa lianna anu béda; kamus nu disusun ngagunakeun dua basa nu béda.[4] Biasana ieu kamus digunakeun pikeun narjamahkeun hiji basa kana basa lianna. Contona: Kamus Sunda-Indonesia jeung Kamus Sunda-Inggris (Dictionary of Sunda Language of Java).[4]
- Kamus Anéka Basa
Ieu kamus paling saeutik ngagunakeun tilu basa atawa leuwih dina eusina.[4] Conto: Kamus Girimukti Bergambar Tiga Bahasa:Sunda-Indonesia-Inggris jeung Nederduitsch-Maleisch en Soendasch Woordenboek nu dijieun dina tilu basa Walanda-Malayu-Sunda.[4]
Dumasar kana eusi[édit | sunting sumber]
- Kamus Mini
Ieu kamus miboga ukuran nu kacida leutikna (mini) nepi ka bisa diteundeun dina jero saku.[4] Kandelna kurang ti 2 cm.[4]
- Kamus Kecil
Kamus nu eusi kandaga kecapna kawatesanan kana hiji hal.[4] Salian ti éta, ieu kamus gampang dibawa kamamana.[4]
- Kamus Besar
Kamus anu eusina mangrupa ébréhan sagala léksikal nu aya dina hiji basa, kaasup dijerona istilah-istilah tina widang paélmuan nu lianna.[4] Unggal kecap dijelasken kalawan lengkep, biasana ukuranna gedé tur teu bisa dibabawa kamana waé.[4]
Sajarah Kamus[édit | sunting sumber]
Leksikografi mangrupa bagéan tina léksikologi anu maluruh cara ngumpulkeun jeung ngolah kandaga kecap jadi kamus.[6] Unsur nu aya dina kamus ilaharna léma (éntri), wangun kecap, ucapan jeung éjahan, warna kecap, sinonim, tahap-tahap makéna kecap, wangenan, catetan makéna kecap, ilustrasi, derivasi kecap, conto makéna kecap, frasa, kecap, kosta, jeung acuan.[6] Dua tokoh nu ngamimitian nyarungsum kamus nya éta Samuel Johnson (1709-1784) jeung Noah Webster (1758-1843).[3] Johnson, ahli basa Inggris nyieun Dictionary of the English Language dina taun 1755.[3] Di Amerika, Webster mimiti nyieun kamus An American Dictionary of the English Language. Sanggeus kitu dina taun 1884 dikaluarkeun Oxford English Dictionary.[3]
Kamekaran Kamus Basa Sunda[édit | sunting sumber]
Kamus basa Sunda nu munggaran disusun ngagunakeun basa Sunda nya éta kamus beunang R.Sacadibrata (Jakarta, 1949 jeung 1954).[7] Nilik kana kekecapan nu aya di jerona, ieu kamus disusun dumasar Soendaneesch-Hollandsch Woordenboek (Leiden, 1884 jeung 1913).[7] Salaku guru nu miboga kahayang sangkan urang Sunda bisa maké basa Sunda kalawan bener tur hadé, Sacadibrata dina nyusun kamusna ngaleungitkeun kekecapan nu ku manéhna dianggap salah, saperti kecap samen nu diganti ku kecap eksamen, padahal dina kahirupan sapopoé, kecap samen leuwih dipikawanoh tur mindeng dipaké ku masarakat.[7] Salian ti éta, dialék nu dianggap kurang pamakéna ogé milu dileungitkeun.[7] Kulantaran manéhna urang Sumedang, sacara teu langsung nu dijadikeun standar atawa patokan bener henteuna éta basa téh nya éta basa nu tumuwuh tur mekar di Sumedang.[7] Sanajan kitu, kekecapan nu mangrupa kecap serepan tina basa lain sacara taliti disebutkeun kecap asal jeung basa asalna.[7] Nalika ieu kamus rék medal nu katilu kalina kalawan hasil ropéa Prof. Dr. Huséin Jayaningrat, aya sawatara hal nu ngabalukarkeun ieu kamus teu bisa medal.[7] Nepi ka medalna Kamus Umum Basa Sunda, kamus Sacadibrata mangrupa hiji-hijna kamus basa Sunda pikeun urang Sunda.[7] Salian ti nyusun ieu kamus ekabasa, Sacadibrata ogé nyusun kamus dwibasa nya éta Kamus Leutik Indonesia-Sunda jeung Sunda-Indonesia, Kamus Sunda-Indonesia, jeung Kamus Indonesia-Sunda.[7] Sawatara kamus nu kiwari masih kénéh medal[2]:
- Kamus Sunda-Indonesia beunang Maman Somantri.
- Kamus Umum Basa Sunda beunang LBSS taun 1976.
- Kamus Kecil Sunda-Indonesia beunang M.O Koesman taun 1982.
- Kamus Idiom Bahasa Sunda beunang Budi Rahayu Tamsyah taun 1988.
- Kamus Istilah Populer Basa Sunda beunang A.Marzuki taun 1989.
- Kamus Lengkep Sunda-Indonesia Indonesia-Sunda beunang Budi Rahayu Tamsyah taun 1995.
- Kamus Istilah Sastra beunang Iskandarwassid taun 1996.
- Kamus Populer Sunda-Indonesia beunang Tatang Sumarsono taun 2001.
- Kamus Girimukti Bergambar Tiga Bahasa:Sunda-Indonesia-Inggris beunang Tim Penerbit Girimukti Pasaka taun 2002.
- Sundanese English Dictionary beunang R.R Hardjdjadibrata taun 2003 pamedal Pustaka Jaya.
- Kamus Basa Sunda beunang R. Satjadibrata taun 2005 pamedal Kiblat Buku Utama.
- Kamus Istilah Élmuning Basa Sunda beunang Yayat Sudaryat taun 2005 pamedal CV Karya IPTEK.
- Kamus Suci Bahasa Sunda, Indramayu, Cirebon, Indonesia beunang Yayat Sudaryat taun 2005 pamedal CV Karya IPTEK.
- Kamus Basa Sunda beunang R.A Danadibrata taun 2006 pamedal Kiblat Buku Utama.
- Kamus Populer Remaja (Rumaja) Indonesia-Sunda Sunda Indonesia beunang Dinas Kebudayaan dan Pariwisata taun 2006.
Salian ti kamus nu masih kénéh medal nepi ka kiwari, aya sawatara kamus nu dianggap babon pikeun kamus basa Sunda nu ayeuna, diantarana waé:
- Nederduitsch-Maleisch en Soendasch Woordenboek beunang Andres de Wilde taun 1841. Ieu kamus mangrupa kamus munggaran nu dijieun dina tilu basa Walanda-Malayu-Sunda.
- Dictionary of Sunda Language of Java beunang Jonathan Riggs taun 1862. Ieu kamus mangrupa kamus dwibahasa, Sunda-Inggris.
- Soendaneesch-Hollandsch Woordenbook beunang Sierks Coolsma taun 1884 dina basa Sunda-Walanda.
- Soendaneesch-Hollands Woordenboek beunang F.S Eringa taun 1894 dina basa Sunda-Walanda.
Kamus Istilah Sastra[édit | sunting sumber]
Pangdeudeul Pangajaran Sastra Sunda beunang Iskandarwassid (Bandung,1992) mangrupa usaha nu munggaran pikeun méré wangenan (definisi) kana istilah-istilah sastra boh istilah nu aya dina sastra Sunda boh istilah asing nu dianggap perlu dipikaweruh ku saha-saha waé nu miboga karesep kana dunya sastra.[8]
Kamus Umum Basa Sunda[édit | sunting sumber]
Kamus Umum Basa Sunda disusun ku LBSS (Bandung,1976).[3] Disusun minangka hasil kaputusan kongrés LBSS 1958, sanajan mimiti dipigawéna mah ti taun 1961.[3] Anu jadi panatanya nya éta R.Momon Wirakusumah, R.I Adiwijaya, I.B Jayawiguna, M.A Salmun, R.H Muh. Kurdi, Drs. R.M Atmamiharja, Patah Nataprawira, M.O Kusman, Épé Sjafe’I Adisastra, Koswara Sumbiratmulyana jeung Maman Sumantri.[3] Naskahna réngsé dipigawé dina taun 1975 alatan sawatara alesan saperti kurangna waragad, jeung sababaraha urang panata tilar dunya nepi ka aya sababaraha kali parobahan panata.[3] Kulantaran nu nyusun ieu kamus mangrupa jalma-jalma nu miboga kasang tukang sarta wewengkon asal nu beda, Kamus Umum Basa Sunda teu miboga kahéngkéran saperti Kamus Sacadibrata.[3]
Cara Nyusun Kamus[édit | sunting sumber]
Nyusun kamus lain hiji hal nu gampang, biasana disarungsum ku kelompok kalawan tahapan-tahapan nu tangtu.[3] Sacara umum dina nyusun kamus aya sababaraha léngkah nu kudu dilakukeun, diantarana:[3]
- Ngararancang
- Data korpus
- Nyusun data dumasar abjad
- Ngolah data
- Méré ma’na kecap
Ngararancang[édit | sunting sumber]
Dina tahap kahiji ieu nu nyusun kamus kudu nangtukeun hal-hal saperti di handap ieu:[3]
- Tujuan nyieun kamus
- Metode gawéna
Data korpus[édit | sunting sumber]
Dina tahap ieu, panyusun ngasupkeun kekecapan nu pernah digunakeun ku masarakat.[3] Tim panyusun kamus bisa maca karya-karya sastra atawa ngalakukeun hal séjénna sangkan bisa meunangkeun kekecapan nu pernah hirup di masarakat pikeun dijadikeun éntri dina éta kamus. [3]Kekecapan ieu dicatet kana kartu, hiji kecap hiji kartu.[3]
Nyusun data dumasar abjad[édit | sunting sumber]
Ieu tahapan mangrupa léngkah nu pangpentingna kusabab tiap kecap nu geus dicatet dina kartu disusun dumasar abjad.[3] Sacara manual, ieu tahapan bisa dilakukeun ku cara nyatet kekecapan nu aya dina kartu, hiji kecap hji kartu sangkan ieu kekecapan bisa disusun kalawan gampang.[3] Sanggeus kitu kartu-kartu ieu disimpen dina katalog.[3]
Ngolah data[édit | sunting sumber]
Sanggeus kekecapan dikumpulkeun tur disusun dumasar abjad, ieu data kudu dianalisis.[3] Dina ieu tahapan panyusun kamus kudu ngabagi kekecapan ieu kana sababaraha golongan saperti:[3]
- Kekecapan nu teu perlu
- Kekecapan nu anyar
- Kekecapan neologisme (kekecapan anyar nu jarang digunakeun)
- Kekecapan nu ngalaman parobahan ma’na.
Sanggeus kitu, panyusun kamus bakal miceun kekecapan nu dianggap teu perlu, neundeun kekecapan neologisme sarta nganalisis kekecapan anyar jeung kekecapan nu ngalaman parobahan ma’na kana tahapan méré ma’na.[3]
Méré ma’na kecap[édit | sunting sumber]
Ieu tahap miboga tujuan pikeun ngajelaskeun ma’na atawa harti hiji kecap.[3] Léngkah ieu bisa dilakukeun ngagunakeun élmu semantik jeung pragmatik.[3] Panyusun kamus bisa ngagunakeun bahan réferénsi saperti kamus nu geus aya, daptar istilah jeung réa-réa deui pikeun néangan harti hiji kecap.[3]
Referensi[édit | sunting sumber]
- ↑ a b Danadibrata,R.A. 2006. Kamus Basa Sunda. Bandung:PT Kiblat Utama Kaca 314
- ↑ a b Mengenal Kamus Sunda (id) (Diakses tanggal 20 September 2011)
- ↑ a b c d e f g h i j k l m n o p q r s t u v w x Ibrahim Ahmad.1994.Perkamusan Melayu Suatu Pengenalan.Kuala Lumpur:Dewan Bahasa dan Pustaka (id)
- ↑ a b c d e f g h i j k l Departemen Pendidikan dan Kebudayaan.1995.Kamus Besar Bahasa Indonesia.Jakarta:Balai Pustaka Hal 438 (id)
- ↑ Mengetahui Jenis dan Peran Kamus dalam Proses Translate Bahasa Sunda (Diakses tanggal 20 September 2011)(id)
- ↑ a b Sudaryat,Yayat.2004.Élmuning Basa.Bandung:Walatra Kaca 41
- ↑ a b c d e f g h i Tim Redaksi.2000.Ensiklopedi Sunda Alam, Manusia dan Budaya.Jakarta:Pustaka Jaya dan Yayasan Kebudayaan Rancage Kaca322 (id)
- ↑ Tim Redaksi.2000.Ensiklopedi Sunda Alam, Manusia dan Budaya.Jakarta:Pustaka Jaya dan Yayasan Kebudayaan Rancage Kaca323 (id)


text:
Daimyo
Daimyo (大名 daimyō?) (daimyō ) ngabogaan pangaruh feodal anu kacida kuatna dina abad ka 12 nepi ka abad 19 dina sajarah Jepang. Harti daimyo nyaeta "ngaran gede." Ti daimyo shugo dina periode Kamakura terus ka daimyo sengoku nepi ka daimyo dina periode Edo, ngarupakeun sajarah panjang jeung rupa-rupa kaayaan. Watesan daimyo oge kadangkala dipake keur nembongkeun gambaran kapamingpinan saperti klan, disebutna "warlords". Ilaharna, sanajan teu salawasna, tina warlords ieu dipilih shogun atawa bupati.


text:
Gelombang mikro
Gelombang mikro (dina basa Inggris: microwave) [1] nyaéta gelombang éléktromagnétik kalawan frékuénsi nu kacida luhurna (Super High Frequency, SHF), nyaéta saluhureun 3 GHz (3x109 Hz).
Lamun gelombang mikro diserep ku hiji barang mangka baris mecenghul éfék panas dina barang kasebut. Lamun kadaharan nyerep radiasi gelombang mikro, kadaharan jadi panas sarta asak dina waktu nu singket. Prosés ieu pisan anu dimangpaatkeun dina oven microwave.
Gelombang mikro ogé dimangpaatkeun dina RADAR (Radio Detection and Ranging). RADAR dipaké pikeun néangan sarta nangtukeun tapak hiji barang nu maké gelombang mikro nu frékuénsina kira-kira 1010 Hz.


text:
Duplex
Duplex nyaéta hiji istilah dina widang telekomunikasi anu ngarujuk kana komunikasi dua arah.
Aya dua padika duplexing, nyaéta
- Full-duplex
- Half-duplex
Full-duplex[édit | sunting sumber]
Dina komunikasi full-duplex, dua pihak anu silih komunikasi baris ngirimkeun informasi sarta nampa informasi dina waktu anu sarua, sarta umumna merlukeun dua jalur (kanal) komunikasi.
Komunikasi full-duplex ogé bisa dihontal ku ngagunakeun téknik multiplexing, dimana sinyal anu ngarambat dina arah anu béda baris disimpen dina slot waktu (time slot) anu béda. Kakurang téknik ieu téh nyaéta téknik ieu ngurangan laju transmisi anu bisa nepi ka satengahna.
Half-duplex[édit | sunting sumber]
Half-duplex mangrupa hiji mode komunikasi di mana data bisa dipancarkeun atawa ditarima sacara dua arah tapi henteu bisa sacara babarengan. Conto pangbasajanna nyaéta walkie-talkie, di mana dua pamakéna kudu mencét hiji tombol pikeun ngomong sarta ngaleupaskeun pencétan pikeun ngadéngékeun sora batur ngomongna. Sabot dua urang ngagunakeun walkie-talkie pikeun komunikasi dina hiji waktu nu tangtu, ngan salah sahiji di antara maranéhanana anu bisa ngomong samentara pihak séjénna ngadéngé. Lamun duanana nyoba pikeun ngomong sacara babarengan, kaayaan "collision" (tabrakan) bakal lumangsung sarta kadua pamaké walkie-talkie kasebut henteu bisa silih regepkeun naon anu dikirimkeun ku batur ngomongna.
Tempo ogé Simplex.


text:
My Chemical Romance
My Chemical Romance nya éta grup musik punk-rock asal New Jersey, Amerika Serikat anu di bentuk ku Gerrard Way jeung Matt Pelisher taun 2001 sabada serangan WTC 11 September[1]. Ngaran My Chemical Romance sorangan ku adina Gerrard Way, Mikey Way anu basa éta keur maca buku Ecstacy: Three Tales of Chemical Romance, terus dijieun wé ngaran My Chemical Romance[1]. Personil ayeuna nya éta Gerard Way (vokal), Mikey Way (bass), Ray Toro (lead guitar), Frank Iero (gitar), jeung Mike Pedicone (ex-drum)[1]. MCR geus sababaraha kali ganti personil, awalna Matt Pelisher anu digantikeun ku Bob Dryar. Terus Bob Dryar digantikeun ku Mike Pedicone[1][2]. Ayeuna Mike dikaluarkeun sabab keuna kasus. Mike katewak nalika keur maok barang, nepi ka ayeuna can puguh saha anu ngagantikeun Mike Pedicone[2]. Tapi aya wacana, yén anu ngagantikeun posisina téh nya éta Jarrod Alexander ti grup musik Dead Country[2].
Karir[édit | sunting sumber]
Album pertamana dijudulan I Brought You My Bullets, You Brought Me Your Love anu dirilis taun 2002[1]. Sanggeus ngaluarkeun album pertama, MCR resmi nandatanganan kontrak jeung Reprise Records terus nyieun album THREE CHEERS FOR SWEET REVENGE anu dirilis taun 2004[1]. Nyusul suksés album kadua, album katilu MCR direkam tanggal 10 April 2006 kalayan ngaran The Black Parade[1]. Album katilu MCR meunang panglélér drup musik alternatip pangalusna dina American Music Award 2007, jeung the best band taun 2007 versi NME award[1]s. Taun 2010, albumDanger Days: The True Lives of the Fabulous Killjoys dirilis. MCR ogé kungsi nyieun biografi anu judulna Something Incridible This Way Come, ditulis ku Paul Stenning[1].


text:
Kuring hirup dipangumbaraan
jauh kasasaha...
taya kawawuhan..
taya pangalaman hirup
euweuh nujadi pamuntangan
ngan diri sorangan nujadi tumbak pamuntangan
sok ras inget ka lemah cai kuring tatar sunda
lemah cai dimana kuring digubragkeun ka alam dunya
lemah cai kuring nu iuh tur linduh kudadaunan
endah tur gagahna gunung galunggung
ngabedega lir algojo nu ngajaga lemah cai kuring
lemah cai kuring nu curcor cai numatak nyegerkeun awak kuring
lemah cai tempat dimana cinta munggaran kuring datang
ngangaganggu pikiran kuring...
ayeuna kuring hirup nyorangan ditanah borneo
jauh ka baraya jauh tisasaha
teg na hate hayang balik ka lembur
hayang ngarasakeun deui tiisna cai wahangan lembur kuring..
tapi iraha...?
kuring bingung sabab di pangumbaraan kuring teh sangsara
bororaah jang balik eusi beuteung ge... can tangtu ka eusiaan unggal poe
duh gusti nu agung tulungan kuring nu lemah ieu
anging kagusti abdi sumerah diri..
mugi gusti ngaijabah kana sadaya dua sim abdi
dua nu unggal wengi ku sim abdi di panjatkeun
amin ya robbal alamin...


text:
Statistik deskriptif
Statistik déskriptif nyaéta hiji cabang statistik nu ngagambarkeun ayana sababaraha teknik nu dipake keur nyokot kasimpulan tina runtuyan data. Dina hal ieu nyaeta ngagunakeun data anggota keur ngajelaskeun runtuyan data. Téhnikna biasana digolongkeun kana:
- Déskripsi grafis nu migunakeun grafik pikeun ngajinekkeun data.
- Déskripsi tabular nu maké tabel pikeun nyimpulkeun data.
- Déskripsi paramétrik nu ngaéstimasi nilai parameter nu pasti ku cara ngagunakeun anggapan keur ngawincik sacara lengkep hiji runtuyan data.
Sacara umum, data statistis bisa didadarkeun salaku daptar subjék atawa unit katut data nu patali jeung masing-masingna. Sanajan lolobana panalungtik migunakeun sababaraha tipe data keur unggal satuan, urang watesan ngan keur hiji bagean data keur mere gambaran mimiti.
Aya dua pasualan nu hayang dijentrekeun nyaeta:
- Milih statistik keur nembongkeun sabaraha beda satuan nu meh sawanda. Dina buku statistik nu nujul kana hal ieu nyaeta ukuran central tendency.
- Milih statistik sejen keur nembongkeun sabaraha beda diantara dua pasualan. Dina statistik ilahar disebut ukuran statistical variability.
Lamun urang nyimpulkeun lobana hal saperti panjang atawa beurat atawa umur, geus ilahar migunakeun rata-rata aritmetika, median, atawa mode. Kadangkala, milih nilai husus tina fungsi sebaran kumulatif nu disebut kuantil.
Ukuran variabiliti ilahar keur data kuantitatip nyaeta varian; akar kuadratna nyaeta simpangan baku; rentang; interquartile range; sarta simpangan mutlak.
Tempo oge


text:
Al Infithor ( basa Arab: الانفطار) nyaéta surat ka-82 dina al Qur'an. Surat ieu diwangun ku 19 ayat, kaasup golongan surat Makkiyah sarta diturunkeun sanggeus surah An Nazi'at. Al Infithor anu dijadikeun ngaran pikeun surat ieu téh kecap asal tina kecap Infathorot (kabeulah) anu aya dina ayat kahiji.
Kajadian-kajadian anu lumangsung dina poé
kiamat; pangwawadi ka manusa ambéh henteu katipu sahingga doraka ka Alloh; ayana malaikat anu sok ngajaga sarta nyatet sagala amal gawé manusa; dina poé kiamat manusa teu bisa nulungan batur; ngan kakawasaan Allah waé anu lumaku dina waktu éta.
Ayat ka
Tulisan Arab
Tarjamah basa Sunda
1.
إِذَا ٱلسَّمَآءُ ٱنفَطَرَتۡ Upama langit geus bareulah.
2.
وَإِذَا ٱلۡكَوَاكِبُ ٱنتَثَرَتۡ Jeung upama béntang-béntang geus muruluk.
3.
وَإِذَا ٱلۡبِحَارُ فُجِّرَتۡ Jeung upama laut geus mudal.
4.
وَإِذَا ٱلۡقُبُورُ بُعۡثِرَتۡ Jeung upama pangeusi kubur geus dibudalkeun.
5.
عَلِمَتۡ نَفۡسٌ۬ مَّا قَدَّمَتۡ وَأَخَّرَتۡ Saban jiwa baris nyaho kana anu geus dilampahkeun jeung ditinggalkeun.
6.
يَـٰٓأَيُّہَا ٱلۡإِنسَـٰنُ مَا غَرَّكَ بِرَبِّكَ ٱلۡڪَرِيمِ Yeuh manusa! Naon anu geus macikeuh manéh (pangna nepi ka wangkelang) ka Pangéran manéh Nu Maha Mulya.
7.
ٱلَّذِى خَلَقَكَ فَسَوَّٮٰكَ فَعَدَلَكَ Anu geus ngayugakeun manéh sarta anu geus nyampurnakeun mapantes dedeg-pangadeg manéh.
8.
فِىٓ أَىِّ صُورَةٍ۬ مَّا شَآءَ رَكَّبَكَ Dina rupa kumaha waé ogé Anjeunna kawasa nyusun dedeg pangadeg manéh.
9.
كَلَّا بَلۡ تُكَذِّبُونَ بِٱلدِّينِ Lain ngan kitu wungkul! Malah maranéh ingkar kana ayana poé wawales.
10.
وَإِنَّ عَلَيۡكُمۡ لَحَـٰفِظِينَ Padahal saéstuna pikeun maranéh aya (malaikat-malaikat) nu ngajaga.
11.
كِرَامً۬ا كَـٰتِبِينَ (Malaikat-malaikat) nu mulya, nu narulis (amal maranéh).
12.
يَعۡلَمُونَ مَا تَفۡعَلُونَ Anu nyarahoeun kana saniskara nu dilampahkeun ku maranéh.
13.
إِنَّ ٱلۡأَبۡرَارَ لَفِى نَعِيمٍ۬ Saéstuna jelema-jelema anu balageur pasti aya dina kanikmatan.
14.
وَإِنَّ ٱلۡفُجَّارَ لَفِى جَحِيمٍ۬ Jeung saéstuna jalma-jalma anu jarahat pasti aya dina naraka Jahim.
15.
يَصۡلَوۡنَہَا يَوۡمَ ٱلدِّينِ Maranéhna baris arasup ka dinya dina poé wawales.
16.
وَمَا هُمۡ عَنۡہَا بِغَآٮِٕبِينَ Sarta maranéhna moal bisa luput deui ti dinya.
17.
وَمَآ أَدۡرَٮٰكَ مَا يَوۡمُ ٱلدِّينِ Jeung naha manéh nyaho naon anu disebut poé wawales?
18.
ثُمَّ مَآ أَدۡرَٮٰكَ مَا يَوۡمُ ٱلدِّينِ Sarta naha manéh nyaho naon anu disebut poé wawales?
19.
يَوۡمَ لَا تَمۡلِكُ نَفۡسٌ۬ لِّنَفۡسٍ۬ شَيۡـًٔ۬اۖ وَٱلۡأَمۡرُ يَوۡمَٮِٕذٍ۬ لِّلَّهِ Poéan nalika saha baé ogé taya anu bisa nulungan ka saha-saha saeutik ogé; jeung sagala perkara dina poé éta téh kagungan Alloh.
Wikisource
mibanda média séjénna nu patali jeung artikel ieu dina kaca
Al-Amin Al-Quran Tarjamah Sunda ku K.H. Qamaruddin Shaleh, C.V. Penerbit Diponegoro, Bandung, 2003.
Al Quran dan Terjemahnya, Departemen agama, C.V. Toha Putra, Semarang, 1971.


text:
Sebaran Poisson
Dina statistik jeung téori probabilitas, sebaran Poisson nyaeta sebaran probabilitas diskrét (dipanggihkeun ku Siméon-Denis Poisson (1781-1840) sarta dipublikasikeun, babarengan jeung teori probabilitas, taun 1838 dina makalahna Recherches sur la probabilité des jugements en matières criminelles et matière civile) dumasar kana variabel acak N nu diitung, diantara nu sejenna, wilangan kajadian diskrit (kadang kala disebut "datang") nu dicokot salila interval time nu panjang dibere. Probabilitas numana kajadian k pasti (k salila natural number kaasup 0, k = 0, 1, 2, ...) nyaeta:
Numana:
- nyaeta dumasar kana logaritma natural ( = 2.71828...),
- nyaeta faktorial of ,
- nyaeta wilangan riil positip, sarua jeung wilangan ekspektasi kajadian nu kajadian salila dina interval waktu. Keur contona, lamun kajadian rata-rata unggal minute, sarta museurkeun kana jumlah kajadian unggal 10 menit, mangka bisa migunakeun model sebaran Poisson ku .
Daptar eusi
Proses Poisson[édit | sunting sumber]
Kadangkala dijadikeun laju, dina hal ieu, wilangan rata-rata kajadian per satuan waktu. Dina kasus eta, lamun Nt ngarupakeun jumlah kajadian samemeh waktu t mangka
sarta waktu tunggu T ti mimiti kajadian ngarupakeun variabel random kontinyu nu mibanda sebaran eksponensial; probability distribution ieu bisa disimpulkeun tina kanyataan yen
Mangsa waktu jadi kalibet, mangka urang mibanda 1-dimensi Poisson process, nu kaasup boh sebaran-Poisson diskrit variabel random nu diitung tina nu datang unggal interval waktu, sarta Erlang-distributed kontinyu waktu tunggu. Mangka Poisson process dimensi-na leuwih luhur ti 1.
Kajadian[édit | sunting sumber]
Sebaran Poisson diwangun dina pakait jeung proses Poisson. Ilahar dipake keur rupa-rupa hal nu pakait jeung diskrit alami (saperti hiji kajadian bisa aya dina 0, 1, 2, 3, ... kali salila periode waktu atawa daerah nu geus ditangtukeun) iraha wae kamungkinan eta kajadian bakal aya ngarupakeun hal anu konstan dina waktu atawa ruang. Contona nyaeta :
- Lobana nuclei nu teu stabil, nyaeta "meluruh" dina sawatara waktu nu geus ditangtukeun tina material radioaktif.
- Lobana mobil nu ngaliwat kana hiji titik nu geus ditangtungkeun dina sawatara waktu nu geus ditangtukeun oge.
- Lobana kasalahan ngeja sekretaris waktu ngetik salembar kertas.
- Lobana narima telpon dina sapoe.
- Lilana waktu web server nu noong unggal menit.
- Keur gampangna, lobana editan per jam nu kacatet dina kaca Wikipedia's Parobahan Kiwari nuturkeun distribusi Poisson.
- Lobana roadkill nu kapanggih unggal satuan panjang di jalan.
- Lobana mutation DNA sanggeus kajadian radiasi.
- Lobana tangkal pinus unggal kilometer persegi di leuweung campuran.
- Lobana bentang nu ayana dia volume ruang.
- Lobana tangtara nu palastra ku horse-kicks unggal taun dina pasukan berkuda Prussia (contonu kawentar dina buku Ladislaus Josephovich Bortkiewicz (1868-1931)).
- Lobana bom nu ragrag unggal mil pasagi di London salila Jerman nyerang waktu ahir Perang Dunya Kadua.
How does this distribution arise? -- The limit theorem[édit | sunting sumber]
Sebaran binomial mibanda parameter n sarta λ/n, dina hal ieu, sebaran probabiliti tina jumlah sukses dina n percobaan, mibanda probabiliti λ/n tina sukses dina unggal percobaan, ngadeukeutan sebaran Poisson mibanda nilai ekspektasi λ salaku n ngadeukeutan tak hingga.
Here are the details. First, recall from calculus that
Let p = λ/n. Then we have
As n approaches ∞, the expression over the first of the four approaches 1; the expression over the second underbrace remains constant since "n" does not appear in it at all; the expression over the third underbrace approaches e−λ; and the one over the fourth underbrace approaches 1.
Consequently the limit is
Pasipatan[édit | sunting sumber]
Nilai ekspektasi variabel random nu kasebar Poisson sarua jeung λ sarta ngarupakeun varian-na. The higher moments of the Poisson distribution are Touchard polynomials in λ, whose coefficients have a combinatorial meaning.
The most likely value ("mode") of a Poisson distributed random variable is equal to the largest integer ≤ λ, which is also written as floor(λ).
If λ is big enough (λ > 1000 say), then the normal distribution with mean λ and standard deviation √ λ is an excellent approximation to the Poisson distribution. If λ > about 10, then the normal distribution is a good approximation if an appropriate continuity correction is done, i.e., P(X ≤ x), where (lower-case) x is a non-negative integer, is replaced by P(X ≤ x + 0.5).
If N and M are two independent random variables, both following a Poisson distribution with parameters λ and u, respectively, then N + M follows a Poisson distribution with parameter λ + u.
The moment-generating function of the Poisson distribution with expected value λ is
All of the cumulants of the Poisson distribution are equal to the expected value λ. The nth factorial moment of the Poisson distribution is λn.
The Poisson distributions are infinitely divisible probability distributions.
The "law of small numbers"[édit | sunting sumber]
The word law is sometimes used as a synonym of probability distribution, and convergence in law means convergence in distribution. Accordingly, the Poisson distribution is sometimes called the law of small numbers because it is the probability distribution of the number of occurrences of an event that happens rarely but has very many opportunities to happen. The Law of Small Numbers is a book by Ladislaus Bortkiewicz about the Poisson distribution, published in 1898. Some historians of mathematics have argued that the Poisson distribution should have been called the Bortkiewicz distribution.
Baca ogé[édit | sunting sumber]
- Sebaran Poisson campuran
- Prosés Poisson
- Sebaran Erlang nu ngajelaskeun waktu tunggu salila kajadian n geus kajadian. Keur temporally sebaran kajadian, sebaran Poisson ngarupakeun sebaran probabiliti wilangan kajadian nu bakal kajadian dina waktu nu ditangtukeun, sebaran Erlang nyaeta sebaran probabiliti antara waktu salila kajadian nu ka-n.


text:
Dial Up
Dial-up connection atawa disingget dial-up nyaéta istilah basa Inggris pikeun téknologi informasi anu nujul kana aksés Internet kalayan ngagunakeun sambungan telepon tetep atawa telepon mobil. Mimitina komputer, ngaliwatan modem nelepon (dial-up) ka nu ngayakeun Jasa Internet (nu disebut Internet Service Provider nu disingget ISP). Sanggeus komputer urang nyambung ka ISP mangka sagancangna ISP kasebut nyambungkeun komputer urang kana Internet sarta saterusna mungkas sambungan telepon jeung komuter urang.
Kiwari réa kénéh jelema anu ngagunakeun layanan Dial-up ieu lantaran kateumampuh pikeun meunangkeun layanan sambungan Internet nu lajuna gancang (high-speed Internet connection), alatan kawates ku waragad jeung wewengkon geografis.
Pikeun narima layanan sambungan Internet Dial-up ieu, urang merlukeun:
- Pakakas teuas (hardware):
- Pakakas Lemes (software): umumna disadiakeun ku panyadia layanan Internet (dina basa Ingris disebut Internet Service Provider nu disingget ISP).
- Ngaran pamaké (Username atawa login) sarta kecap sandi (Password): disadiakeun ku ISP di mana urang lalanggan, login henteu bisa dirobah sedengkeun password bisa diganti ku urang sorangan sacara berkala pikeun ngajaga kaamanan.
Anu perlu dipigawé ku urang nyaéta:
- Langganan ka salah sahiji ISP pangdeukeutna
- Masang modém dina komputer urang
- Masang software Internet anu disadiakeun ku ISP
- Nyambungkeun diri (dial-up) ka ISP
Sanggeus komputer urang nyambung ka ISP mangka waktu éta ogé komputer urang geus nyambung ka Internet sarta urang bisa mitembeyan ngaprak di Internet. Hubungan urang ka Internet ngan lumangsung salila urang mertahankeun sambungan (konéksi) komputer urang ka ISP ngaliwatan modem. Mangsa urang megatkeun sambungan modem ka ISP mangka saharita kénéh kompuer urang kapegatkeun tina Internet.
Sambungan anu dijeiun antara komputer urang jeung ISP nyaéta sambungan lokal (ngagunakeun pulsa telepon lokal) tapi urang geus bisa asup kana Internet sarta nyukcruk patempatan-patempatan sejen di sakuliah dunya. Tangtu wae ‘datangna’ urang ka patempatan séjén kasebut boga sipat maya (henteu nyata) alatan urang ngan bisa laha-loho kana informasi anu ngeusian komputer-komputer séjén di sakuliah dunya anu nyambung kana Internet. Alatan sipatna anu maya ieu pisan mangka Internet dipikawanoh savagé cyberspace (dunya maya).
Sambungan Dial-up ieu umumna dipaké ku pribadi-pribadi anu hayang asup ka Internet ti imah. Komputer anu dipaké pikeun meunangkeun sambungan dial-up ilaharna nyaéta hiji komputer tunggal (lain jaringan komputer)
Contoh cara nyambung kana Internet ngaliwatan ISP “Telkomnet Instan”: Dina nyambungkeun diri kana Internet, aya sawatara léngkah anu kudu dipigawé ku komputer, nyaéta:
- Dialing (nelepon nomer, contona 080989999)
- Verifying Username (ngabuktikeun ngaran pamaké sarta sandi)
- Handshaking ("sasalaman", hartina ngaragemkeun parameter sambungan komunikasi)
- Connecting (nyambungkeun diri ka Internet).


text:
Véktor (biologi)
Dina widang épidemiologi, véktor téh organismeu anu dirina henteu ngabalukarkeun kasakit, tapi mawa inféksi patogén ti hiji inang ka nu séjénna. Conto klasikna nyaéta reungit Anopheles anu mangrupa véktor kasakit malaria ku cara mawa parasit Plasmodium ka manusa. Dina hal ieu, Plasmodium henteu ngabahyakeun reungitna (inang antarana), tapi ngabalukarkeun kasakit ka manusa (inang tujulna).
Dina biologi molekulér jeung rékayasa genetik, véktor téh tutumpakan pikeun melakkeun matéri genetik ka jero sél. Virus véktor hartina virus anu geus dirobah sangkan bisa nransduksi matéri genetik ka jero sél (misalna pikeun terapi gén).
Véktor plasmid dijieun ku cara ngarobah wangun DNA jadi plasmid. Salajengna, rupa-rupa téhnik dipaké pikeun nransféksi plasmidna ka jero sél.
Épidemiologi[édit | sunting sumber]
Aya dua tipeu véktor anu jadi tutumpakan kuman ka inangna: mékanis jeung biologis. Mikroba teu baranahan dina véktor mékanis - véktor mékanis ngan sacara fisik mawa mikroba ti hiji inang ka nu séjénna. Sabalikna, mikroba kudu baranahan dina véktor biologis saméméh manéhna asup ka awak inang.
Rujukan[édit | sunting sumber]
- Alihbasa ti Vector, Wikipédia basa Inggris. Disalin 30 Juli 2008.
- "Vector Control", World Health Organization, Global Malaria Programme. Disalin 30 Méi 2007.
- "Malaria Glossary", Centers for Disease Control and Prevention. Disalin 30 Méi 2007.


text:
Archimedes
Archimedes (Basa Yunani: Apxιuήδnς ) (c. 287 BC – 212 BC) salah saurang ahli matematika, fisika, rékayasa, astronomi, sarta filsuf Yunani lahir di koloni palabuan Syracuse, Sisilia. Archimides ku sababaraha ahli sajarah matematika dianggap salaku saurang ahli matematika nu luar biasa dina mangsa baheula; Carl Friedrich Gauss nganggap Archimides dua urang nu luar salilana (nu sejenna Isaac Newton).
Penemuan jeung karya[édit | sunting sumber]
Archimedes jadi kawentar ku hasil usahana dina "mempertahankeun" Syracuse tina serangan tentara Roma dina Perang Punic Kadua. Archimides dianggap ngusir Romawi di basisir make mesin perang jieunan sorangan, nu mampu mindahkeun kapal tur babawaanna ku cara ngadorong tali[1], sarta manggihkeun prinsip densitas jeung gaya apung, nu disebut oge prinsip Archimedes, waktu keur mandi. Dina sajarahna, Archimides terus lumpat ka jalan, bakat ku bungah kana pamanggih lumpat bari teu dibaju, bari ngagorowok "Eureka!" ("Kuring geus manggihkeun!"). Archimides diaku oge nu manggihkeun odometer dina Perang Punic Kahiji. Pamanggihna dipake keur pertahanan militer Syracuse ngalawan invasi Roma disebut cakar Archimides.


text:
Guernsey
Guernsey, resmina Bailiwick of Guernsey; Basa Prancis: Bailliage de Guernesey, mangrupakeun hiji depéndensi Makuta Britania di Selat Inggris deukeut basisir Normandia.
Salian ti pulo Guernsey, Bailiwick Guernsey ogé ngawengku pulo Alderney, Sark, Herm, Jethou, Brecqhou, Burhou, jeung pulo-pulo leutik nu lian. Bailiwick Guernsey bareng jeung Bailiwick Jersey ngawangun Kapuloan Channel.
Sanajan patahananna mangrupakeun tanggung jawab Britania Raya,[2] Bailiwick Guernsey sanés bagian ti Britania Raya; bailiwick ieu sanés bagian Uni Éropa.
Réferénsi[édit | sunting sumber]
- ↑ The Language of Auregny, Le Maistre, Jersey/Alderney 1982
- ↑ Darryl Mark Ogier (2005). The government and law of Guernsey, States of Guernsey. URL accessed 2 November 2011.
Tumbu kaluar[édit | sunting sumber]
- (en) Loka resmi
- (en) Loka resmi pariwisata
- (en) ThisIsGuernsey.com
- (en) Peta Guernsey


text:
Kabupatén Bogor
- Pikeun artikel kota nu ngaranna sarua, tempo Kota Bogor.
Kabupaten Bogor mangrupakeun salahsahiji kabupatén di Provinsi Jawa Barat, Indonésia. Ibukotana nyaéta Cibinong. Kabupaten ieu diwatesan ku Kabupatén Tangerang (Banten), Kota Dépok, Kota Bekasi, jeung Kabupaten Bekasi di beulah kalér; Kabupatén Karawang di beulah wétan, Kabupatén Cianjur jeung Kabupatén Sukabumi di beulah kidul, sarta Kabupaten Lebak (Banten) di beulah kuloneunnana. Kabupaten Bogor kawengku ku 35 kacamatan, nu dibagi deui kana sajumlah désa jeung kalurahan. Pusat pamaréntahannana di Kacamatan Cibinong nu aya di beulah kaléreun Kota Bogor.
Di tengah-tengah Kabupaten Bogor aya Kota Bogor. Dépok, anu ayana persis di beulah kiduleun Jakarta, baheulana mangrupakeun kota kacamatan bagian tina wilayah Kabupaten Bogor, anu salajengna ditingkatkan statusna jadi kota administratif, tur ti kawit kaping 15 April 1999 ditetepkeun minangka kotamadya anu misah ti Kabupaten Bogor.
Bogor mangrupakeun kawasan pertumbuhan Jakarta, loba pangeusi Bogor nu pagawéannana aya di Jakarta. Sirkuit Sentul aya di Kabupaten Bogor.
Daptar eusi
Topografi[édit | sunting sumber]
Beulah kalér Kabupaten Bogor mangrupakeun dataran handap (lembah Walungan Ciliwung jeung Walungan Cisadané), sedengkeun beulah kidulna mangrupakeun pagunungan, nu puncakna nyaéta: Gunung Halimun (1.764 m), Gunung Salak (2.211 m), sarta Gunung Pangrangro (3.018 m), gunung pangluhurna di Jawa Barat.
Transportasi[édit | sunting sumber]
Bogor diliwatan ku jalan tol Jakarta-Bogor-Ciawi. Jalan nagara Jakarta-Bogor-Cianjur-Bandung ngaliwatan wilayah kabupaten ieu. Jalur Ciawi-Puncak mangrupakeun salahsahiji jalur anu pangrapetna dina usum pakansi, sabab kawasan éta mangrupakeun tempat liburan warga Jakarta jeung sabudeureunnana.
Pikeun angkutan karéta api, aya jalur KRL Jakarta-Bogor, dimana jalur karéta api ieu nerus nepikeun ka Sukabumi, Cianjur, jeung Bandung.


text:
Situs Batujaya
Situs Batujaya nujul kana situs arkéologi (ruruntuk candi Buda) nu aya di wewengkon Désa Talagajaya (Kac. Pakisjaya) jeung Batujaya (Kac. Batujaya), Kabupatén Karawang, Jawa Kulon.
Daptar eusi
Géografi situs[édit | sunting sumber]
Situs ieu sacara astronomis aya dina koordinat 107°09'17" - 107°09'03" Bujur Wétan jeung 6°06'15" - 6°16'17" Lintang Kidul. Sakumaha situs Cibuaya, situs Batujaya aya di Tanjung Karawang, dataran handap aluvial 4 m l.b.l. sarta kacondongan 2% (rélatif datar). Situs ieu jarakna satengah kiloan ti walungan Citarum.
Ékskavasi[édit | sunting sumber]
Situs ieu munggaran kapanggih taun 1984/1985 ku Jurusan Arkéologi FSUI, sarta nepi ka kiwari nu kagali geus nambahan nepi ka 24 kompléks wangunan kuna nu sakabéhna kapanggih di wewengkon pasir leutik nu ku urang dinya sok disebut unur. Unur-unur/situs ieu sumebar di wilayah dina radius 5 km. Ciri nu katémbong dina sababaraha profil, ringkel, sarta bagian-bagianana némbongkeun yén ieu téh ruruntuk wangunan candi. Ti 24 nu kapanggih tadi, kakara lima nu geus gembleng digali: tilu ruruntuk mangrupa wangunan suci (Unur Serut, Unur Jiwa, Unur Damar, Unur Balandongan) sarta hiji balong.
Unur Jiwa[édit | sunting sumber]
Unur Jiwa ayana 200 m béh kulon-kaléreun tungtung Désa Segaran, Batujaya, 200 m kuloneun jalan Kaliasin.
Hasil ngali taun 1986 ku Arkéologi FSUI némbongkeun struktur wangunan pasagi ukuran 19x19 m nu jangkungna 4,7 m. Sanggeus dipugar katémbong yén sisi Unur Jiwa mibanda propil nu bentukna pelipit rata (patta), pelipit panahan (uttara), sarta pelipit satengah buleud (kumuda), tanpa tangga. Di luhureunana aya susunan bata ngabentuk bunderan nu diaméterna 6 m.
Unur Damar[édit | sunting sumber]
Unur Damar ayana béh wétan-kiduleun Unur Jiwa. Hasiil panalungtikan nunjukkeun yén situs ieu téh bentukna pasagi 20x20 m. Di sisi kulon-kaléreunana kawas aya penampil nu lébarna 4 m, lobana 17 lapis bata (jangkungna kira 85 cm).
Unur Balandongan[édit | sunting sumber]
Sigana Unur Balandongan mangrupakeun wangunan pangbadagna di kompléks situs ieu, ukuranana pasagi 24,2x24,2 m. Juru-juruna nyanghareup ka kalér, wétan, kidul, jeung kulon. Denah luarna pasagi, kalawan tangga di unggal sisi nu lébarna 1,6 m. Nilik bagian tengahna, sisi luar téh horéng mangrupa pinding nu kandelna 1,75 m. Di jerona aya "buruan" ukuran 17X17 m nu dasarna 2 méter luhureun tanah sabudeureunana, di tengahna aya wangunan deui nu ukuran sisina 9,2x9,2 m. Di ieu situs kapanggih ogé sababaraha votif tablét tina taneuh liat, amulét nu ngagambarkeun tokoh-tokoh agama Buda nu ukuranana 4x6x0,8 cm. Ogé kapanggih sababaraha prasasti (tina lambaran emas) nu eusina ajaran Buda.
Ajén sajarah[édit | sunting sumber]
Dumasar kana analisis radiométri Karbon-14 artéfak-artéfak nu aya di Unur Balandongan, kronologi pangkolotna asalna ti abad ka-2 Maséhi, sedengkeun paling ngora ti abad ka-12. Tina hasil ieu, sigana mah candi-candi ieu téh diwangun abad ka-5-7, jaman karajaan Tarumanagara. Ku kituna, bisa dipastikeun yén situs ieu mangrupakeun situs candi pangkolotna di Indonésia mah.
Rujukan[édit | sunting sumber]
- Bambang Budi Utomo. 2004. Arsitektur Bangunan Suci Masa Hindu-Budha di Jawa Barat. Kementrian Kebudayaan dan pariwisata, Jakarta. ISBN 979-8041-35-6
- Percandian Batujaya, ti Wikipédia basa Indonésia per 19 Séptémber 2005.


text:
Komédo
Komédo nya éta jenis jerawat nu aya dina beungeut. [1] Komédo disababkeun ku ayana sél-sél kulit nu geus paéh jeung ku ayana kelenjar minyak nu kaleuleuwihi dina kulit. [1] Hali ieu ku alatan jarangna ngabersihan kulit beungeut ku kituna sél-sél kulit nu geus paéh numpuk sahingga minyak di permukaan kulit nutupan sél-sél kulit nu ahirna aya penyumbatan di kulit. [1]
Cara Ngaleungitkeun[édit | sunting sumber]
1. Maké endog. [2] Nu dipaké nya éta bagian endog nu bodasna wungkul. [2] Asupkeunkana wadah tuluy kocok nepi ka ngabudah. Sanggeus éta usapkeun kana beungeut nu aya komédoan, tuluy tutup maké tisu saperti maké masker. [2]
2. Uap an beungeut maké cai panas nu geus dibéré uyah.[1] Ingkeun salila 10 menit, hal ieu bisa ngabuka pori-pori, ngalegaan pembuluh getih kapiler di handapuen kulit, jeung ngalancarkeun peredaran getih ka kulit.[1]
3. Campurkeun sari kacang kadelaé jeung kacang polong, paké salaku masker, ingkeun salila 30 menit, tuluy dibersihkeun maké cai haneut. [1]
4. Teu kenging loba teuing maké kosmétik nu mangrupa krim jeung minyak nu bisa ningkatkeun ayana komédo.[1]
5. Pikeun jenis kulit berminyak, cobian paké masker nu bahhan tina taneuh liat pikeun ngurangan minyak di kulit.[1]
6. Nyieun masker tina campuran cai jeruk nipis, minyak almond jeung gliserin.[1] Oleskeun kana beungeut salila sababaraha menit.[1] Hal ieu henteu ngan saukur ngurangan komédo tapi bisa ogé ngaleungitkeun noda kurut jerawat.[1]
7. Hanetkeun [madu]] tuluy usapkeun kana beungeut.[1] Madu bisa ngalembabkeun beungeut sakaligus bisa nganngkat komédo.[1]


text:
Papua Nugini
Papua Nugini (Tok Pisin: Papua Niugini), resmina Nagara Indepénden Papua Nugini, mangrupakeun hiji nagara di Oséania, ngawasaan beulah wétan ti pulo Papua jeung raloba pulo. Nagara ieu aya di Samudra Pasifik kidul-kulon, dina hiji wewengkon nu kadéfinisi ti abad ka-19 salaku Mélanésia. Ibu kotana nya éta Port Moresby.
Daptar eusi
Babagian administratif[édit | sunting sumber]
Papua Nugini dibagi kana opat région, nu sanés babagian administratif primér tapi lumayan signifikan dina raloba widang pamaréntahan, komérsial, jeung aktivitas lian.
Nagara ieu miboga 20 babagian tingkat propinsi: 18 propinsi, Région Otonom Bougainville, jeung Distrik Nasional Ibu Kota. Masing-masing propinsi dibagi deui kana hiji (atawa leuwih) distrik, nu dina giliranna dibagi deui kana hiji (atawa leuwih) Aréa Tingkat Pamaréntahan Lokal.
Propinsi[6] mangrupakeun babagian administratif primér nagara. Pamaréntahan propinsi mangrupakeun cabang ti pamaréntahan nasional – Papua Nugini sanés hiji féderasi propinsi. Babagian tingkat propinsi nya éta:
Parlemén geus nyatujuan panyieunan 2 propinsi tambihan dina 2012: Propinsi Hela, nu bakal ngawengku sabagian ti Propinsi Daratan Luhur Kidul, jeung Propinsi Jiwaka, nu bakal diwangun liwat ngabagi Propinsi Daratan Luhur Kulon.[7]
Tempo ogé[édit | sunting sumber]
Daptar:
- Daptar dayeuh di Papua Nugini & Daptar kota di Papua Nugini & Daptar dayeuh jeung kota di Papua Nugini dumasar populasina
- Daptar Distrik jeung Tingkat Pamaréntahan Lokal Papua Nugini
- Daptar inohong Papua Nugini
Catetan suku[édit | sunting sumber]
- ↑ Sir Michael Somare (2004-12-06). "Stable Government, Investment Initiatives, and Economic Growth". Keynote address to the 8th Papua New Guinea Mining and Petroleum Conference (Google cache). Diakses pada 9 Agustus 2007.
- ↑ "Never more to rise". The National (February 6, 2006). Diakses pada 19 Januari 2005.
- ↑ Official languages of Papua New Guinea
- ↑ Central Intelligence Agency (2011). "Papua New Guinea". The World Factbook. Langley, Virginia: Central Intelligence Agency. Diakses pada 5 Oktober 2011.
- ↑ a b c d "Papua New Guinea". International Monetary Fund. Diakses pada 21 April 2011.
- ↑ The Constitution of Papua New Guinea sets out the names of the 19 provinces at the time of Independence. Several provinces have changed their names; such changes are not strictly speaking official without a formal constitutional amendment, though "Oro," for example, is universally used in reference to that province.
- ↑ "''Post-Courier'', "Jiwaka, Hela set to go!" July 15, 2009". Postcourier.com.pg. 15 Juli 2009. Diakses pada 27 Juni 2010.
Réferénsi[édit | sunting sumber]
- Swadling, Pamela (1996). Plumes from Paradise, Papua New Guinea National Museum.
Bacaan salajengna[édit | sunting sumber]
Tumbu kaluar[édit | sunting sumber]
- Pamaréntah
- Informasi umum
- Éntri Papua New Guinea di CIA World Factbook
- Papua New Guinea di UCB Libraries GovPubs
- Papua Nugini di Open Directory Project
- Atlas Papua New Guinea Wikimedia, ngandung peta ngeunaan Papua New Guinea.
-
Tingali ogé Papua Nugini di Wikivoyage
Afrika Kidul · Antigua jeung Barbuda · Australia · Bahama · Bangladés · Barbados · Bélis · Botswana · Britania Raya · Brunéi · Dominika · Fiji (katunda) · Gambia · Ghana · Grénada · Guyana · India · Jamaika · Kamerun · Kanada · Kénya · Kiribati · Lésotho · Malawi · Malaysia · Maladéwa · Malta · Mauritius · Mozambik · Namibia · Nauru · Nigeria · Pakistan · Papua Nugini · Rwanda · St. Kitts jeung Névis · St. Lusia · St. Vincent jeung Grénadin · Samoa · Seychéll · Sierra Leone · Selandia Anyar · Singapura · Siprus · Solomon, Kap. · Sri Lanka · Swaziland · Tanzania · Tonga · Trinidad jeung Tobago · Tuvalu · Uganda · Vanuatu · Zambia
Akrotiri jeung Dhékélia · Anguilla · Antartika Britania · Bermuda · Kapuloan Kayman · Kapuloan Falkland · Géorgia Kidul jeung Kapuloan Sandwich Kidul · Gibraltar · Guernsey · Jersey · Pulo Man · Montserrat · Kapuloan Pitcairn · Téritori Samudra Hindia Britania · St. Héléna, Ascension, jeung Tristan da Cunha · Kapuloan Turks jeung Kaikos Kapuloan Virgin Britania ·
Afrika Kidul · Républik Afrika Tengah · Aljazair · Apganistan · Angola · Antigua jeung Barbuda · Arab Saudi · Bahama · Bahrain · Bangladésh · Barbados · Belarus · Belize · Bénin · Bhutan · Bolivia · Botswana · Brunéi · Burkina Faso · Burundi · Chad · Chili · Djibouti · Dominika · Républik Dominika · Ékuador · Éritréa · Éthiopia · Filipina · Gabon · Gambia · Ghana · Grénada · Guatemala · Guinéa · Guinéa-Bissau · Guinéa Khatulistiwa · Guyana · Honduras · India · Indonésia · Iran · Jamaika · Kamboja · Kamérun · Kénya · Kolombia · Komoro · Républik Kongo · Républik Démokratik Kongo · Koréa Kalér · Kuba · Kuwait · Laos · Lésotho · Libanon · Libéria · Libya · Madagaskar · Maladéwa · Malawi · Malaysia · Mali · Mauritania · Mauritius · Mesir · Mongolia · Maroko · Mozambik · Myanmar · Namibia · Nepal · Nikaragua · Nigér · Nigéria · Oman · Pakistan · Paléstina · Panama · Pantai Gading · Papua Nugini · Peru · Qatar · Rwanda · Saint Lucia · Saint Vincent jeung Grenadines · Sao Tome jeung Principe · Sénégal · Seychelles · Siérra Léone · Singapura · Somalia · Sri Lanka · Sudan · Suriname · Swaziland · Suriah · Tanjung Vérdé · Tanzania · Thailand · Timor Lésté · Togo · Trinidad jeung Tobago · Tunisia · Turkménistan · Uganda · Uni Émirat Arab · Uzbékistan · Vanuatu · Vénézuéla · Viétnam · Yaman · Yordania · Zambia · Zimbabwé
Arménia · Azerbaijan · Brasil · Republik Rahayat Cina · Él Salvador · Kazakhstan · Kosta Rika · Kroasia · Kyrgyzstan · Méksiko · Monténégro · Sérbia · Ukraina · Uruguay
Afrika Kidul · Afrika Tengah · Albania · Amérika Sarikat · Angola · Antigua jeung Barbuda · Arab Saudi · Argéntina · Arménia · Australia · Bahrain · Bangladésh · Barbados · Basisir Gading · Bélis · Bénin · Bolivia · Botswana · Brasil · Brunéi · Burkina Faso · Burundi · Chad · Chili · Cina · Djibouti · Dominika · Dominika, Rép. · Ékuador · Él Salvador · Fiji · Filipina · Gabon · Gambia · Géorgia · Ghana · Grénada · Guatémala · Guinéa · Guinéa-Bissau · Guyana · Haiti · Honduras · Hong Kong¹ · India · Indonésia · Islandia · Israél · Jamaika · Jepang · Kamboja · Kamérun · Kanada · Kénya · Kolombia · Kongo, RD · Kongo · Koréa Kidul · Kosta Rika · Kroasia · Kuba · Kirgistan · Kuwait · Lésotho · Liechtenstein · Madagaskar · Makau¹ · Makédonia · Maladéwa · Malawi · Malaysia · Mali · Maroko · Mauritania · Mauritius · Méksiko · Mesir · Moldova · Mongolia · Mozambik · Myanmar · Namibia · Nepal · Nikaragua · Nigér · Nigéria · Norwégia · Oman · Pakistan · Panama · Papua Nugini · Paraguay · Péru · Qatar · Rwanda · Saint Kitts jeung Névis · Saint Lucia · Saint Vincent jeung Grénadin · Selandia Anyar · Sénégal · Siérra Léone · Singapura · Kapuloan Solomon · Sri Lanka · Suis · Suriname · Swaziland · Wewengkon Béa Cukai Kapisah Taiwan, Penghu, Kinmen, jeung Matsu² · Tanjung Vérdé · Tanzania · Thailand · Togo · Tonga · Trinidad jeung Tobago · Tunisia · Turki · Uganda · Ukraina ·Uni Émirat Arab · Uni Éropa³ · Uruguay · Vénézuéla · Viétnam · Yordania · Zambia · Zimbabwé
- Wewengkon Administratif Husus Républik Rahayat Cina.
- Ngaran rancangan pikeun Républik Cina (Taiwan)
- 27 nagara anggota Uni Éropa ogé mangrupa anggota WTO jeung hak masing-masing: Austria, Bélgia, Bulgaria, Britania Raya, Céko, Dénmark, Éstonia, Finlandia, Jérman, Hungaria, Irlandia, Italia, Latvia, Lituania, Luksemburg, Malta, Perancis, Polandia, Portugal, Romania, Siprus, Slovakia, Slovénia, Spanyol, Swédia, Walanda jeung Antillen Walanda, jeung Yunani.


text:
Seni Pintonan
Seni pintonan (ᮞᮨᮔᮤ ᮕᮤᮔ᮪ᮒᮧᮔᮔ᮪ )(basa Inggris: performance art) nyaéta salah sahiji cabang seni anu tujuanana pikeun mintonkeun, magelarkeun jeung nunjukkeun hiji wangun kasenian.[1]
Schecner (1988: 30) nétélakeun yén pintonan nyaéta hiji aktifitas anu dilakukeun ku individu atawa kelompok di hareupeun kelompok éta sorangan atawa kelompok séjénna.[2] Kalawan napak kana harti pintonan éta, tétéla yén pintonan téh kudu bisa ditingali jeung dirasa kalawan ni’mat boh pikeun paminton boh pikeun panongtonna.[2] Upama kecap pintonan ditambahan kecap seni di hareupeunana, mangka ngandung harti “pintonan anu boga ajén seni”, kayaning tari, musik, drama jrrd. Anu digelarkeun minangka pintonan hareupeun panongton.[1]
Dina seni pintonan téh sakurang-kurangna aya tilu unsur anu jadi dadasarna nyaéta ayana karya seni, tempat pintonan, jeung panongtong (aprésiator).[1]


text:
Tulang tonggong
Dina anatomi manusa, tulang tonggong hartina kolom nu disusun ku vertebrae, sacrum, cakram invertebral, jeung coccyx di bagian dorsal torso, anu dipisahkeun ku cakram tulang tonggong. Ieu kolom téh ngimahan saraf dina kanal tulang tonggong.
Kurva[édit | sunting sumber]
Tulang tonggong dibagi kana sababaraha kurva luyu jeung perenahna: beuheung, dada, cangkéng, jeung imbit.
Ngaran-ngaran vertebrae[édit | sunting sumber]
Unggal vertebrae dingaranan luyu jeung perenahna, ti luhur ka handap
Beuheung (sandina 'C' tina cervical) – 7 vertebrae (C1-C7)
- C1 katelahna "atlas", nyambung jeung tangkorak; C2 katelahna "aksis"
- Possesses bifid spinous processes, which is absent in C7
- Ukuranana leutik
Dada (sandina 'T' tina thoracic) – 12 vertebrae (T1-T12)
- Ditangtukeun ku ayana costal facets for the articulation of the heads of ribs
- Ukuranana sedeng, antara vertebra beuheung jeung cangkéng
Cangkéng (sandina 'L' tina lumbar) – 5 vertebrae (L1-L5)
- Ukuranana badag
- Teu boga costal facets nor transverse process foramina
Imbit kabagi dua:
- Sacral – 5 (ngahiji) vertebrae (S1-S5)
- Coccygeal – 4 (ngahiji) vertebrae (Co1-Co4)
Kanal tulang tonggong[édit | sunting sumber]
Kanal tulang tonggong (vertebral canal) nuturkeun kurva-kurva dina kolom; gedé bentuk segi tiga di bagian kolom anu bisa ojah loba, kayaning dina beuheung jeung cangkéng; leutik bentuk buleud di bagian dada anu teu bosa loba ojah.
Rujukan[édit | sunting sumber]
- Vertebral column. Disalin 31 Agustus 2007.
Tumbu kaluar[édit | sunting sumber]
- North American Spine Society Organisasi kadokteran multidisiplin anu ngampanyeukeun mulasara tulang tonggong.
- Spinal Cord Injuries Australia (tadina Australian Quadriplegic Association AQA, ngadeg 1967) nyadiakeun rupa-rupa émbaran nu patali.
- Spinal anatomy and back pain
- Spine anatomy illustrations
- Vertebral column basics
- Spinal Term Glossary


text:
Ultraviolét
Ultraviolét (mindeng disingkat UV, tina basa Inggris: ultraviolet) nyaéta radiasi éléktromagnétik nu panjang gelombangna leuwih pondok batan cahaya katémbong, tapi leuwih panjang batan sinar-x anu leutik. Ultraviolét hartina "ngaliwatan wungu" (tina basa Latén ultra, "ngaliwatan"), sedengkeun wungu mangrupakeun warna nu dihasilekun ku radiasi éléktromagnétik nu panjang gelombangna pangpondokna diantara cahaya katémbong séjénna.
Radiasi UV bisa dibagi jadi ampir UV (panjang gelombang: 380–200 nm) sarta UV rohangan hapa (200–10 nm). Dumasar pangaruh radiasi UV kana kaséhatan manusa sarta lingkungan, panjang gelombang UV mindeng dibagi deui jadi UVA (380–315 nm), anu ogé disebut "Gelombang Panjang" atawa "blacklight"; UVB (315–280 nm), anu ogé disebut "Gelombang Panengah" (Medium Wave); sarta UVC (280-10 nm), anu ogé disebut "Gelombang Pondok" (Short Wave).
Sawatara sasatoan, kaasup manuk, réptil, sarta sarangga kawas nyiruan bisa nempo nepi ka ngahontal ultraviolét "ampir UV". Réa bungbuahan, kembang sarta binih katémbong leuwih écés ku éta sasatoan lamun kasang tukangna dina cahaya panjang gelombang UV.